25 октябр 2020, Тошкент вақти: 19:25\nСергей Маркелов Ўзбекистонда тайёрлаган материалини "Президентнинг қора рўйхати" деб номлаган\nЎзбекистондаги сиёсий маҳбуслар тўғрисида материал тайёрлаган россиялик журналист Сергей Маркелов Эркин профессионал журналистикани қўллаб-қувватловчи Sreda Foundation (Россия) нодавлат хайрия ташкилотининг “Редколлегия” мукофоти билан тақдирланди.\n“Президентнинг қора рўйхати” деб номлаган материалини Маркелов Ислом Каримов даврида қамалган сиёсий тутқунлар Юсуф Рўзимурод, Бобомурод Абдулла, Дилмурод Сайид, Солижон Абдураҳмон, Аъзам Фармон ва Ағзам Турғуновларга бағишлаган.\nМаркелов Civil Rights Defenders Халқаро инсон ҳуқуқлари ташкилоти кўмагида Ўзбекистонга бориб, ҳар бир қаҳрамони билан шахсан учрашиб тайёрлаган катта иллюстратив мақоласини ўзи ишлайдиган 7X7 сайтида ўтган ойда эълон қилди.\n"Тоталитар тузумнинг 25 йиллик ҳукмронлигини бошидан кечирган ўзбек сиёсий ва ҳуқуқ фаоллари" ҳақидаги мақоласида бугунги Ўзбекистонда бўлаётган ўзгаришларга ҳам тўхталиб ўтган муаллиф билан Озодлик мухбири суҳбатлашди.\n- Ўзбекистондаги сиёсий тутқунлар тўғрисида материал қилиш ғояси қандай пайдо бўлди?\n- Менга Ўзбекистонга бориб, сиёсий маҳкумлар тўғрисида материал ёзиб келишни таклиф қилишди. Ўзбекистонда ҳеч қачон бўлмаганман ва халқаро миқёсда ишлаш малакасига эга ҳам эмасдим: Мен учун жуда қизиқарли мавзу эди ва иккиланмасдан таклифни қабул қилдим. Биз Карелиядаги сиёсий маҳкумлар ҳақида ёзган эдик. Ва биз учун бу ҳолатни Ўзбекистон билан таққослаш жуда қизиқ туюлди.\n- Ўзбекистон бўйлаб саёҳат давомида Сизни ҳайратга солган ёки таажжублантирган нима бўлди?\n– Бир томондан, Ўзбекистондаги айрим ҳолатлар бизда, Россияда содир бўлаётганига ўхшашлиги билан ҳайрон қолдирди. Албатта, кўп нарсалар бу мамлакатда ўзига хос тарзда содир бўлаётганига қарамасдан, ўхшашликлар жуда кўп. Ўзбекистонликларнинг тоқатлилиги, уларнинг қунт-матонат билан ерда ишлаётганлари, пахта ё бошқа нарса етиштираётганлари ҳайратга солди. Улар ҳеч нарсадан арз қилмас эканлар, ҳатто давлат ва авторитар тузум босимига тоқат қилар эканлар. Уларнинг чидамлилигини Ўзбекистондан келиб Москвада, Россияда чидаб бўлмас шароитларда ишлаётганларида ҳам кўриш мумкин.\n- Ўзбекистон ҳақидаги тасаввурларингиз ва кўрганингиз ўртасида тафовут катта бўлмадими? Қўрқув бормиди, одамлар билан мулоқот қилишда ва маълумот олишда қийинчилик сезмадингизми?\n– Одатда, журналистлар бирор мамлакатга боришдан олдин у ер ҳақида маълумот йиғишади. Менинг бошқа бир хусусиятим бор – бирор жойга боришдан олдин у мамлакат ҳақида камроқ маълумот йиғаман, масалани жойида ҳал қилишга уринаман. Импровизация бетакрор ҳиссиётларни пайдо қилади.\nЎзбекистонни мен Ироқ ё Афғонистондек тасаввур қилардим, мен учун жуда қийин синов бўлади, деб уйлардим. Тошкент аэропортида учоқдан тушиб, панжара ортида турган ва аэропорт ичкарисига киритилмаётган одамларни кўриб, менда “Шунақасиям бўлар экана?” деган савол пайдо бўлди. Кейинчалик, саёҳат давомида одамлар билан мулоқотдан тушундимки, бу ўзига хос авторитар сиёсий тузумга эга оддий мамлакат экан. У ерда оддий одамлар яшар экан – кимдир бой, кимдир камбағал.\nҚўрқув бўлди! Мен Ўзбекистонни колонияларида одамлар қийноққа солинадиган, узоқ йилларга маҳкум қилинадиган давлатдек тасаввур қилган эдим. Мени ёки мен билан алоқа қилган журналистларни қамаб қўйишлари, қийноққа солишлари мумкинлигидан хавотир олдим. Мен ҳар бир қадамимда ҳибс этишади деб кутган эдим, тўғриси. Қаҳрамонларим билан мулоқот қилиш қийин кечмади. Улардан бирор янги гап топиш мураккаброқ бўлди. Ўзбекистонликлар менга жуда очиқкўнгил туюлди.\nШунга қармасдан, дилидаги сўзларни ҳамма ҳам айтавермас экан.\nСергей Маркелов - россиялик таниқли журналист ва фотосуратчи\n- Мақолангиз қаҳрамонлари ҳақида таассуротларингиз қандай?\n–Улар билан шахсий учрашувим сафаримнинг энг таъсирли қисми бўлди. бу олти нафар журналист ва ҳуқуқ фаоли ўз иши учун йиллаб қамоқда ўтирди, масалан, Юсуф 19 йил ўтирди! Ақлимга сиғмаяпти бу нарсалар – улар йиллаб қийноқларга солинди, яқинларини йўқотди...\nЭнг қизиғи, улар қамоқдан тирик чиқиб, руҳан чўкмадилар. Мен репортажимни “Синмаганлар” деб номламоқчи эдим, лекин Озодликдаги “Синмаганлар” фильмини кўриб қолдим. Уларнинг кўзларида донишмандлик, тажрибани кўрдим, улар оддий одам эмас - улкан инсонлардир! Мен улар билан танишганимдан жуда фахрланаман.\nМатериал эълон қилинганидан кейин улар ҳаммаси менга раҳмат юборибди. Аслида мен уларга бу қийинчиликлардан ўтганлари ва у ҳақда менга айтиб берганлари учун раҳмат айтишим керак! Улар ҳикояларини бошқалар билиши керак, деб ҳисоблайман.\n- Сафардан қандай кайфият билан қайтдингиз?\n– Бошида бу 6 нафар сиёсий маҳкум тўғрисидаги ҳикоя бўлиши керак эди. Ўзбекистон давлат амалдорларининг журналистлар учун ёпиқлиги, ҳамма жойни полиция ўраб олгани билан Россияга ўхшаб кетар экан. Тошкентга Лавров (Россия ташқи ишлар вазири-таҳр.) келганида, йўл бўйлаб ҳар 10 метрда гвардиячилар сафланиб тургани таажжублантирди – Россияда унчалик даражада эмас.\nАммо, 25 йил ҳукм сурган эски тузумдан қолган сарқитлар ҳануз тириклигини ҳам кўриш мумкин. Мен бу мамлакатда нима бўлаётганини кўрсатиш ниятида эдим – мустақил матбуот, ҳуқуқ фаолларига босим ўтказиб яшаган, қийноқларни қўллаган ва қўлида бутун ҳокимиятни жамлаган диктатор бошқариб келган давлатнинг аҳволи нима кечишини кўрсатмоқчи бўлдим. Ўзбекистон бунинг учун жуда яхши мисолдир!\nҲозирча бу давлатда фуқаролик жамияти мутлақо шаклланмагандек туюлди менга. Бошқа томондан, Ўзбекистоннинг бошқа давлатлардан фарқи шундаки, у ислоҳотлар йўлига тушди. Аммо масала бу ўзгаришлар қаерга олиб боришидадир! Бу эса Ўзбекистонда ҳокимиятда турган сиёсатчилар иродасига боғлиқдир. Янги ҳукуматда Каримовнинг эски тузумидан келиб чиққан одамлар ҳалигача кўплигини ҳисобга оладиган бўлсак, бу йўлдан адашиб кетиш эҳтимоли йўқ эмас.\nД.Саййид: Оқланишга уринаман ва Ўзбекистондаги бугунги имкониятни амалда синаб кўрамиз!


Саудия Арабистонидаги ҳужумлар минтақадаги янги барқарорсизликдан даракчими?\nАзизулло Арол Энди эса Саудия Арабистонидаги ҳодисаларга ўтамиз. Кейинги бир неча ҳафта давомида Судия Арабистонида қатор террористик ҳужумлар содир этилди ҳамда шундай ҳужумларни амалга оширишга уринишлар бўлди. Саудия хавфсизлик кучлари чоршанба куни содир этилган портлашга алоқадорликда гумон этилган беш жанггарини отиб ўлдирди. Айни пайтда қўшни Иорданияда бир неча минг одамнинг ҳаëтига зомин бўлиши мумкин бўлган ҳужумнинг олди олинди. Шшбу воқеалар минтақадаги вазиятни издан чиқариши мумкинми? Озодлик радиоси мухбири Брефни О рурк ушбу мавзуни ўрганиш учун таҳлилчиларга мурожаат қилди. Унинг мақоласи мазмуни билан Азизулло Арол таништиради.\nСаудия Арабистони қироллиги ошиб бораëтган террор ҳаракатларига қарши фаолиятни кучайтирмоқда. Хабарларга кўра¸ пайшанба куни Жидда шаҳрида Саудия полицияси террор ҳаракатларида гумон қилинган икки жанггарини отиб ўлдирди. Олдинроқ айни шаҳарда полиция билан жанггарилар ўртасида юз берган отишмаларда бошқа уч жанггари ўлдирилган эди. Полициянинг жанггариларга қарши ушбу амалиëтлари 21 апрел куни пойтахт Риëдда машинага ўрнатилган бомба портлатилганидан кейин ўтказмоқда.\nЎзини "Ал-Ҳарамайн Бригадалари" деб атаëтган Саудиянинг маҳаллий гуруҳи чоршанба кунги Риëд портлашларини ўз зиммасига олди.\nВоқеа рўй берган айни кунда Саудия Арабистони ҳукумати бомба ўрнатилган бошқа бир неча машиналарни зарарсизлантирганини маълум қилиб¸ шубҳа остида бўлган саккиз жанггари¸ катта миқдорда пул¸ қурол-аслаҳа¸ машина ва портловчи моддаларни қўлга олганини билдирди.\nЯқин Шарқ бўйича бриталиялик мутахассис Даниел Нипнинг Озодлик радиосига айтишича¸ Саудия ҳукумати хавфсизлик хизмати биносига ҳужум қилингани янги жараëндир. Чунки шу пайтгача террор ҳужумлари асосан ғарбликларга қарши қаратилган эди.\n"Саудия Арабистонидаги ҳодисаларнинг янги жиҳати йўқ¸ ҳужумлар аниқ ҳукумат биноларига қилинди. Бу тактикадаги ўзгартиришдир. Ўтмишда Саудия Арабистонидаги хорижийлар ëки савдо корхоналари нишонга олинган эди. Яъни ҳозирга қадар ҳужумлар ҳукуматга қаратилмаган эди " -дейди британиялик мутахассис.\nСаудия Арабистонида террор ҳаракатларининг авж олиши Иорданиядаги шунга ўхшаш ҳодисалар билан бир пайтга тўғри келди. Иордания қироли Абдулланинг ўтган ҳафтада айтишича¸ гумон қилинган бир неча террорчининг қўлга олиниши билан минглаб одамларнинг ўлимига сабабчи бўладиган катта ҳужумнинг олди олинган.\nСаудия ҳукумати содир этилаëтган ҳужумлар ортида Саудияда туғилган Усама бин Ладеннинг ал-Қайда террор тармоғи турибди¸ деб билади. Бироқ¸ чоршанба куни Риëдда содир этилган портлашлар учун жавобгарликни ал-Қайда эмас¸ балки "Ал Ҳарамайн Бригадалари" ўз зиммасига олди.\nБританиялик мутахассис Нипнинг айтишича¸ Саудия Арабистони анча мураккаб вазиятга тушиб қолган. Бир томондан АҚШ мамлакат раҳбариятидан сиëсий ислоҳотлар ўтказишни талаб қилмоқда. Аммо бошқа томондан Саудия ҳукумати бундай ислоҳотларни террорчилар ўз фаолиятини давом эттирëтган вазиятда ўтказиш қийинлигини баëн қилмоқда.\n"Ҳукумат ҳам ички босим¸ ҳам ташқи босимни ҳис этмоқда. Бундай вазиятда муаммога чора топиш анча қийин бўлмоқда" - деб таъкидлайди мутахассис.\nБошқа бир таҳлилчи Жероен Ганнинг Озодлик радиосига айтишича¸ бошқа давлатлар тажрибаси демократик жамият барпо этиш орқали муаммони ҳал этиш мумкинлигини намойиш этмоқда.\n"Миср¸ Иордания ëки Туркияга қаранг. Одамларни сиëсий жараëнларга иштироки қанча кенг бўлса¸ иқтисод ўрта синф учун келажак яратувчи тарзида ишласа¸ радикал ғоялар шунча кам одамни ўзига жалб этади" - деб фикр билдиради британиялик таҳлилчи Ганнинг. Унинг таъкидлашича¸ шу билан бирга ҳукумат радикал гуруҳларга нисбатан қаттиқ қўл сиëсатни ҳам давом этдириши керакдир.


ЎзА - Ватандошимиз Азизи Раҳмон Ўзбекистон иқтисодига ҳисса қўшишни ният қилди\nВатандошимиз Азизи Раҳмон Ўзбекистон иқтисодига ҳисса қўшишни ният қилди\n10.08.2018 14:44 Чоп этиш версияси\nУ Навбаҳор туманида узумчилик ва чорвачиликни йўлга қўйиш ҳаракатида.\nМамлакатимизнинг қулай географик жойлашуви, бетакрор табиати, бой табиий ресурслари ҳудудларнинг барқарор ривожланишида муҳим аҳамият касб этади. Шу боис юртимиз хорижий ишбилармон ва сармоядорлар, сайёҳлар эътиборини тортмоқда.\nЮз йиллар муқаддам аждодлари Бухоро вилояти Fиждувон тумани ҳудудида истиқомат қилган ва тақдир тақозоси билан чет элга кўчиб кетган юртдошимиз Азизи Раҳмон ота-боболари бу мафтункор ўлка ҳақида кўп бор тўлқинланиб гапирганини яхши эслайди. Шу боис у ҳам Ўзбекистонга, унинг тобора юксалаётган иқтисодига ҳисса қўшишни ният қилди. Тадбиркор қатор туман ва шаҳарларда бўлиб, ҳудудлардаги шароит ва имкониятлар билан танишди. Навбаҳор туманида ўз бизнесини йўлга қўйишга қарор қилди.\n– Мени вилоят ва Навбаҳор тумани раҳбарлари илиқ кутиб олишди, – дейди Бирлашган Араб Амирликларидан келган тадбиркор Азизи Раҳмон. – Маҳаллий ҳокимлик режаларим билан танишгач, туман ҳудудидан 70 гектардан ортиқ ер майдони ажратди. Бу ерда “Фарид Азизи” масъулияти чекланган жамияти ташкил этдик. Энди узумчилик ва чорвачиликни йўлга қўйиш ҳаракатидамиз. Яқин келажакда тўқимачилик фабрикаси қуриб, турли матолар ишлаб чиқаришни йўлга қўймоқчиман. Ҳозирда ҳамкорликда ишлаш истагини билдирган ишбилармонлар таклифини муҳокама қилаяпмиз. Ўзбекистон табиати йилнинг исталган фаслида ердан ҳосил олиш имконини беради. Шуни инобатга олиб, қишлоқ хўжалиги экинлари экиш билан ҳам шуғулланиш ниятим бор. Бундан ташқари, нўхат, ловия каби дуккакли маҳсулотлар экспортини ҳам йўлга қўямиз. Бу заминда етиштирилган маҳсулотлар мазаси, витаминларга бойлиги билан ажралиб туриши ва бутун дунёда юксак баҳоланишидан хабарим бор.\nБирлашган Араб Амирликларининг “Mohammed al Otaiba Group” компанияси билан тумандаги “Чорва тоғлари” фермер хўжалиги ҳамда “Миразиз Акобир” оилавий корхонаси ўртасида тузилган меморандумга асосан, қишлоқ хўжалиги маҳсулотлари етиштириш ва қайта ишлаш йўлга қўйилади. Хусусан, мазкур келишувга асосан фаолият бошлаган “Фарид Азизи” МЧЖ томонидан боғдорчилик ташкил этиш ҳамда мевани қайта ишлаш бўйича технологиялар келтириб ўрнатиш режалаштирилган. Бунинг натижасида 10 дан ортиқ янги иш ўринлари яратилади.


Испания полицияси банан солинган қутилар ичидан...\n29.04.2018 13:03 0 1091\nИспания полицияси юк кемасида банан солинган қутилар ичига яширинган 9 тонна кокаинни аниқлади. Бу ҳақда «Gazeta.ru» хабар бермоқда.\nАниқланишича, юкнинг қиймати 9 миллиард еврога баҳоланмоқда. Банан ичига беркитилган кокаин олиб келган кема Колумбиядан Алхесирас портига келган.\nИспания ички ишлар вазири Хуан Игнасио Соидо ушбу иш юзасидан 6 киши гумондор сифатида ҳибсга олинганини маълум қилган.\n2017 йилнинг декабрь ойида америкалик ҳарбийлар Тинч океанида ўтказилган наркотрафикка қарши амалиёт пайтида кокаин қоплари орасига кириб қолган денгиз тошбақасини қутқариб олган эдилар. Ўша пайтда қўлга киритилган кокаиннинг баҳоси 57 миллион доллар сифатида баҳоланган.\nСпорт 13/01, 21:33\n«Барселона» харид қилган футболчи клуб тарихидаги энг бўйдор ҳимоячига айланди\nСпорт 21/01, 21:06\nСпорт 12/01, 17:19\nИспания кубоги чорак финалига қуръа ташланди. Ярим финалда даҳшатли тўртлик юзага келиши мумкин


БАЙРАМОНА РУҲДА – Ўзбекистон касаба уюшмалари Сирдарё вилоят Кенгаши\n23/12/2021 24/12/2021 sirdaryo 0 Comments\nФаолияти давомида ишчи-ходимларнинг манфаатларини ҳимоя қилиб, уларга муносиб меҳнат шароитлари яратилишига муносиб ҳисса қўшиб келаётган Сирдарё вилояти касаба уюшма фаоллари янги йил байрами арафасида рағбатлантирилди. Ўзбекистон касаба уюшмалари Федерацияси томонидан мана шундай хуш кайфият улашиш бир неча йиллик анъанага айланиб улгурди. Вилоят кенгаши раиси Рустамбек Турсунмуродов адоғига етаётган йил давомида касаба уюшмаси ўз олдига қўйган режаларни ёруғ юз билан бажаргани, байрамни муносиб нишонлаш учун сабаблар борлиги ва бунда соҳа ходимларининг ҳиссасини эътироф этди. Шунингдек, келгуси ишларига муваффақиятлар тилади.\nБайрам арафасида касаба уюшмалари тизимида ишлаган, ҳозирги кунда меҳнат фахрийлари бўлган 15 нафар кексалар ҳолидан хабар олинди. Уларга озиқ-овқат маҳсулотлари, байрам дастурхонлиги тортиқ қилинди.\n-Тизимда ишлаб кетганимга ўн йилдан ошиқ муддат ўтди. Касаба уюшмаларидаги меҳнат йилларимни доимо фахрланиб эслайман,- дейди Надежда Сахипова.- Вилоят кенгашидан келиб байрамда эслашганидан жуда миннатдорман. Катарона меҳнатимга юксак эҳтиром деб қабул қилдим. Соҳа илғорлари билан меҳнат йилларимни хотирладик. Айниқса, сўнги йилларда касаба уюшмасининг нуфузи ва фаолият рақамлари ўсиб бормоқда. Тилагим касаба уюшмаси ходимининг юзи доимо ёруғ бўлсин.\nСирдарё вилояти Кенгаши раис ўринбосари\n← ЯНГИ ЎЗБЕКИСТОН – ЯНГИ ИМКОНИЯТЛАР\nБАЙРАМ ҚУВОНЧИ УЛАШИЛДИ →\n25/07/2018 sirdaryo ХАЛҚ ФАРОВОНЛИГИ ЙЎЛИДАda fikr bildirishni o'chirish\n08/11/2021 sirdaryo 0


UzAuto Motors харидорларни янги автомобиль моделлари билан танишишга таклиф қилди - zarnews.uz\nUzAuto Motors харидорларни янги автомобиль моделлари билан танишишга таклиф қилди\nUzAuto Motors компанияси 2019 йил сўнггида премиум синфга мансуб тўртта янги Chevrolet Tahoe, Traverse, Trailblazer ва Equinox моделларини таклиф қилди.\nКомпаниянинг маълум қилишича, бугунги кунда харидорлар ушбу моделлар билан танишиш истагини билдирмоқда.\nШуларни инобатга олган ҳолда компания автомобилларни UzAuto Motors Service & Trade-In Center марказига жойлаштирди. Янги моделлар билан яқиндан танишиш истагида бўлган харидорлар Яшнобод тумани, Элбек кўчаси, 61-уйда (мўлжал: Дўстлик метроси – 2) жойлашган Trade-In марказига ташриф буюриши мумкин. Бу ерда Trade-In марказининг малакали ходимлари автомобилларнинг техник имкониятлари ҳақида батафсил маълумотларни тақдим этади.\nUzAuto Motors Service & Trade-In маркази бугунги кунда жаҳон амалиётида кенг қўлланилаётган Trade-in дастур бўйича фойдаланилган автомобилларни янгисига қўшимча пул тўлаш эвазига алмаштириш имконини беради. Фойдаланилган автомобиль олмоқчи бўлганлар эса марказдан юридик “тоза” автомобилларни харид қилишлари мумкин.\nШунингдек, сотувда мавжуд бўлган Chevrolet Trailblazer автомобили билан ҳудудлардаги қуйидаги ҳавола орқали расмий дилерларнинг автосалонларида ҳам танишиш имконияти мавжуд.


Яккакурашчимиз Суҳроб Раҳимбеков чемпионлик камарини қўлга киритди (фото)\n9 август, 2017, 11:03\nКеча, 8 август куни АҚШда JIU-JITSU бўйича очиқ чемпионат бўлиб ўтди. Унда иштирок этган ҳамюртимиз олти спорт тури Суҳроб Раҳимбеков НАГА камари учун гиламга чиқиб, америкалик кучли рақибидан устун келди.\nМазкур мусобақада жаҳоннинг 20 дан ортиқ давлатидан 300 нафардан ортиқ спортчилар қатнашди.\n– Рақибим кучли спортчи. Унинг жангларини доимо кузатиб бораман. У билан бўлиб ўтган баҳс мен учун бироз оғир ўтди, бироқ мураббийимнинг маслаҳатлари ва халқимизнинг менга бўлган ишончи туфайли ғалаба қозондим. Келгуси жангларда ҳам фақат ғалаба учун курашаман, – дейди Суҳроб Раҳимбеков SPORTS.uz интернет порталига.\nМаълумот учун: Жиу-житсу — жанг санъати ва асосан гилам устида беллашадиган халқаро спорт яккакураш тури. Шунингдек, рақиблар бир-бирини қийнаб, оғриқ берувчи усуллар қўлланилади. Бу спорт тури ХХ аср бошларида Кодокан дзюдодан ажралиб чиққан.


БУХОРОДАГИ "ПОРТЛАГАН УЙ" НОҚОНУНИЙ ҚУРИЛИШ БЎЛГАН. ОГОҲЛАНТИРИШЛАР ИНОБАТГА ОЛИНМАГАН. – Telegraph\nБУХОРОДАГИ "ПОРТЛАГАН УЙ" НОҚОНУНИЙ ҚУРИЛИШ БЎЛГАН. ОГОҲЛАНТИРИШЛАР ИНОБАТГА ОЛИНМАГАН.\nҚурилиш February 06, 2021\nИнтернет сайтлари ва ижтимоий тармоқларда 2021 йил 04 февраль куни Бухоро шаҳар, И.Каримов кўчаси йўл ёқасида жойлашган 9 қаватдан иборат бўлган уйнинг 3-қаватидаги хонадонда газнинг сизиб чиқиши натижасида портлаш юз бергани ҳақида хабар тарқалган эди. Сўнгги маълумотларга кўра портлаш натижасида жабр кўрган 12 нафар фуқаронинг 6 нафарига уйга жавоб берилган. Шифохонада қолаётган 5 кишининг эса аҳволи қониқарли ва бир беморнинг ҳолати эса нисбатан оғирлигича қолмоқда.\nҚурилиш вазирлиги томонидан бу борада ўрганиш ишлари олиб борилганда, “WHITE GROUP TRADING” МЧЖ (раҳбари Кароматов Жамшид Жалолович) томонидан ўзбошимчалик билан мазкур кўп қаватли бинонинг қурилиш ишлари бошланган бўлиб, бу ҳақида Қурилиш Бош бошқармаси ва ҳудудий инспекция томонидан (2019 йил 16 январдаги №48- ва 49-сонли хатлар билан Бухоро шаҳар ҳокимлиги ва прокуратурасига) маҳаллий ҳокимият ҳамда ҳуқуқни муҳофаза қилувчи органларнинг қонуний чора кўриши учун хабардор қилинган. Бухоро шаҳар ҳокимининг 2019 йил 7 июлдаги 2894-сонли қарори билан Бухоро шаҳрининг И.Каримов кўчаси 7-уй манзилида жойлашган 12 та хонадон ва 9-уйда жойлашган 12 та хонадон, шу билан бирга ҳудуддаги савдо дўконлари эгалари билан тузилган келишув битимлари инобатга олиниб, 1220 кв.метрда жойлашган ер участкасида “WHITE GROUP TRADING” МЧЖ га 1- ва 2-қаватлари савдо ҳамда маиший хизмат кўрсатиш ва юқори қаватларида кўп хонадонли турар-жой биноси қурилишига рухсат берилган. Мазкур қарорга асосан вилоят Қурилиш бош бошқармаси томонидан 2020 йил 26 июлда 1578-сонли архитектура-режалаштириш топшириғи тайёрланиб, лойиҳа ташкилоти “Аркада Архстрой Сервис” ХК томонидан 1-қавати савдо ва маиший хизмат кўрсатиш 7-8 қаватли турар жой биносига лойиҳа ечимлари ишлаб чиқилган.\nЛойиҳа вилоят шаҳарсозлик кенгашида тасдиқланмаган ва ижобий экспертиза хулосаси олинмаган. Шунингдек, Бухоро вилояти Қурилиш соҳасида ҳудудий назорат инспекциясидан қурилиш-монтаж ишларини бошлаш учун рўйхатдан ўтмасдан қурилиш-монтаж ишлари олиб борилган. Шаҳарсозлик ҳужжатларини тўлиқ расмийлаштирмасдан қурилиш ишларини олиб бораётганлиги учун инспекция ходимлари томонидан “WHITE GROUP TRADING” МЧЖ раҳбарига огоҳлантириш ҳам берилган. Вилоят ва шаҳар ҳокимликлари ҳамда прокуратура органларига бир неча бор ноқонуний қурилиш олиб бораётган “WHITE GROUP TRADING” МЧЖ га нисбатан чора кўриш учун (2020 йил 13 июлда 1029, 1030 ва 1031-сонли) хатлар чиқарилган. Бундан ташқари тасдиқланган консепция лойиҳасини бузиб, ўзбошимчалик билан қаватлар сонини оширганлиги сабабли ноқонуний қурилаётган қурилмани бартараф қилиш учун Бухоро туманлараро иқтисодий судига даво аризалари киритилган. Бунда даъвогар сифатида инспекциянинг бош мутахассиси ва Бухоро шаҳар қурилиш бўлими мутахассислари иштирок этган. Суд томонидан эса 2020 йил 23 октябрда 4-2001-2003/928-сонли ишнинг ноқонуний қурилмани бартараф қилиш тўғрисидаги ҳал қилув қарори қабул қилинган.\nЮқоридагилардан келиб чиқиб айтиш мумкинки, ҳудудларда рухсатнома ва шаҳарсозлик ҳужжатларисиз қурилаётган объектларда буюрмачининг техник, лойиҳачининг муаллифлик ва пудратчининг ички назорат тизими тўғри йўлга қўйилмаганини кўрсатмоқда.


Хитойда вакциналарни ноқонуний сотиш можаросига алоқадор 350 дан ортиқ амалдор жазоланади\n15:49 / 14.04.2016\nХитой Давлат кенгаши вакциналарни ноқонуний сотиш можаросига алоқадор 357 амалдорни жазолайди. Марказий Хитой телевидениесининг маълум қилишича, бу ҳақдаги қарор 13 апрелда қабул қилинган.\nАмалдорлар ўз лавозимидан четлатилади ёки лавозими пасайтирилади. "Вакциналар ҳақидаги иш кўплаб ҳудудларни қамраб олди ва сифатнинг тегишлича назорат қилинмаслиги, дори воситалари ноқонуний айланмаси ҳолатларини аниқлаш ва қоидабузарларни жазолаш бўйича суст иш, амалдорларнинг ҳаракатсизлиги ва хатарларни бошқаришнинг ривожланмаган механизми каби сезиларли муаммолар борлигини кўрсатди", дейилмоқда Давлат кенгаши баёнотида.\nМуддати ўтиб кетган ёки нотўғри сақланган вакциналарни ноқонуний сотиш билан боғлиқ вазият Хитойда кенг жамоатчилик резонансини келтириб чиқарди. Ушбу ҳолат бўйича ўтказилган тергов доирасида 192 та жиноий иш қўзғатилди, 202 киши ушланди. Бу ишда бош фигурантлар Шаньдун вилояти фармацевтлари бўлди. Улар воситачилар ёрдамида Хитойнинг 20 дан ортиқ вилоятида вакциналарни ноқонуний сотиш каналларини йўлга қўйишга муваффақ бўлган. Ҳукумат маълумотларига кўра, ноқонуний савдо 2011 йилдан бери олиб борилган. Полиция сотилган вакциналарнинг умумий қийматини 310 млн юанга (47,6 млн долларга) баҳолаган. Вакциналарнинг 20 мингдан ортиқ дозаси мусодара қилинган.\nХитой Давлат кенгаши ушбу ҳолатни тергов қилиш бўйича Озиқ-овқат ва дори воситаларини назорат қилиш бўйича давлат бошқаруви раҳбари Би Цзинцюан бошчилигида бошқармалараро гуруҳни ташкил қилган.


18 март,2017, 18:00 746\n"Бухоро" ёшларига тенг келадигани топилмаяпти 67 26.04.2018\nСуперлига. 11-турдан ўрин олган "Насаф" - "Пахтакор" ўйини 18.30 да бошланади 78 25.04.2018\n“Бухоро” стадионида ҳам мухлисларга қўшимча қулайликлар яратилди 420 25.04.2018\nРавшан Ҳайдаров Индонезиядаги халқаро мусобақага кимларни олиб кетди? 1068 25.04.2018\nБақоев: Йигитлар жуда чарчашди 537 24.04.2018\nТеглар: Олий лига Қизилқум Қўқон-1912\nВальверде ёзда 4 нафар футболчини "Барселона"дан ҳайдамоқчи 591\nСуперлига. "Пахтакор" ўз уйида "Навбаҳор"ни енгди 584\n"Бавария" - "Реал". Таркиблар маълум 572


Бош сахифа > 2018 > October\nЕчимни кутаётган масалалар жамоатчилик комиссияси эътиборида\n15.10.2018. Жамоатчилик комиссиясининг Олмазор тумани аҳолиси билан бўлган галдаги учрашуви «Жийдали», «Хислат», «Шифокорлар», «Чиғатой Оқтепа» маҳаллалари вакиллари иштирокида бўлиб ўтди. ...\nТанлов давом этади! Ўзбекистон касаба уюшмалари Федерацияси касаба уюшма аъзолари, ижтимоий муҳофазага муҳтож, таълим муассасаси ва касаба уюшмалари фаолиятини ривожлантиришда фаол иштирок ...\n“Бўстон” санаторийсига бепул йўлланма\n09.10.2018. Ўқитувчилик. Бу касб эгалари келажакни яратувчи ниҳолларни тарбияловчи буюк кучдир. Мамлакатимизда сўнгги йилларда ўқитувчиларни ҳам моддий, ҳам маънавий қўллаб-қувватлаш борасида тизимли ...


Ўзбекистон U23 жамоаси Японияни 2:0 ҳисобида мағлуб этиб, Осиё чемпионати финалига йўл олди.\nНатижада, Темур Кападзе Ўзбекистон билан расмий мусобақалар финалига чиққан олтинчи мураббий бўлди.\nБундай кўрсаткичга эришган мураббийлар:\n1. Рустам Акрамов – 1994 йили Япониянинг Хиросима шаҳрида ўтказилган Осиё ўйинларида Ўзбекистон миллий жамоаси билан финалга чиқиб, Хитойни 4:2 ҳисобида мағлуб этган.\n2. Аҳмаджон Убайдуллаев – 2008 йилда Саудия Арабистонида ўтказилган Осиё чемпионатида Ўзбекистон U19 жамоаси билан финалга чиқиб, БАА ёшлар жамоасига 1:2 ҳисобида ютқазган.\n3. Алексей Евстафеев — 2010 йилда Тошкентда ўтказилган Осиё чемпионатида Ўзбекистон U16 жамоаси билан финалга чиқиб, КХДР ўсмирлар жамоасига 0:2 ҳисобида ютқазган.\n4. Дилшод Нуралиев — 2012 йилда Эронда ўтказилган Осиё чемпионатида Ўзбекистон U16 жамоаси билан финалга чиқиб, Япония ўсмирлар жамоасини пенальтилар сериясида 3:1 ҳисобида мағлуб этган (асосий вақт 1:1).\n5. Равшан Ҳайдаров — 2018 йилда Хитойда ўтказилган Осиё чемпионатида Ўзбекистон U23 жамоаси билан финалга чиқиб, Вьетнам ёшлар жамоасини қўшимча таймлардан кейин 2:1 ҳисобида мағлуб этган.\n6. Темур Кападзе — 2022 йилда Ўзбекистонда ўтказилаётган Осиё чемпионатида Ўзбекистон U23 жамоаси билан финалга чиқди. Ҳал қилувчи баҳс 19 июнь куни Саудия Арабистони ёшлар жамоасига қарши ўтказилади.


Ўшанда саккиз ёшда эдим. Ота-онам кун бўйи ишда бўлгани учун дарсдан кейин бобом ва бувимнинг уйига бориб, юмушларига қарашардим. Бобомнинг менга меҳри бўлакча эди. Мактабдан келишим билан ёнига ўтқазиб, эртак, ҳикоя, ривоятлар айтиб берарди.\nЎша кезда бобом анча кексайиб қолганди. Бувим иккиси фронт ортида хизмат қилгани учун кўпроқ нафақа оларди. Пенсия олган кунлари бобомга эркаланиб, китоб олиш учун пул сўрардим.\nЭсимни таниганимдан буён бобом пенсия олиши билан бир қисмини шаҳарлик аммамга жўнатарди. Ўзлари анча бадавлат яшаса-да, кекса отанинг қўлига қараб қолганига ҳайрон бўлардим. Кейин ҳамма гапни ойимдан билиб олдим: янги уй сотиб олиш учун аммам маблағ жамғараётган экан. Шунга бобомнинг кўнгли бўлмай, ризқидан қийиб бераркан...\nИзғирин кунларнинг бирида бобом тўсатдан бетоб бўлиб қолди. Уйимиздан шифокор қадами узилмади. Ҳар куни танишлар бобом ҳолидан хабар олгани келади. Бобом янада қариди, ранги докадек оқариб, қадди букчайди. Қиш бўйи тўшакка михланиб ётди. Ёнига кирсам лом-мим демасдан, нуқул шифтга термиларди. Менга эртак айтмай қўйганидан ўзимча хафа эдим. Бувимнинг айтишича, бобом баҳорни соғинган, баҳор келиши билан соғайиб кетар эмиш.\nЎшанда бу гап менга тасалли берганди. Ниҳоят, кўкламга етдик. Дераза ёнидаги бир туп бодом гуллаб, ҳовлига баҳор нафасини олиб келди. Ўша куни бобом ўрнидан омонатгина қўзғалди. Ёнига чопиб бориб, туришига кўмаклашдим. Ҳассасига таянганча бутун боғни кўздан кечирар, мен эса, ортидан эргашиб борардим. Шунда бобом:\n— Бу дарахтлар сенга омонат. Уларга яхшилаб қара, меҳр билан парвариш қил. Гапларимни укаларингга ҳам уқтир. Энди катта қиз бўлиб қолдинг. Ўзимнинг дастёр қизим, — деб бошимни силаб қўйди.\nЭнди бобом бутунлай тузалганига ишониб, ич-ичимдан севиндим.\n— Хўп бўлади, бобожон, — дедим. — Ўшанда менга кўп пул берасизми?! Яна китоблар олиб, кутубхонамни кенгайтирардим.\n— Айтганларимни бажарсанг, яхши ўқисанг, албатта, бераман, — деди бобом мулойим оҳангда.\nКейин бобомнинг пинжига кириб, бўрилар ҳақидаги ҳикоясини айтиб беришини илтимос қилдим. Бироқ бобом боши оғриб тургани учун ҳафсала қилмади. Аччиғим келиб, нариги уйга чиқиб кетдим.\nКечки пайт уйимизнинг чироғи ўчиб, ҳаммаёқни зулмат қоплагандек бўлди. Ойим баланд овозда йиғлар, бувим тинимсиз пиқилларди. Нима бўлаётганини ақлимга сиғдира олмай, бувимнинг енгидан тортдим. У синиқ овозда:\n— Бобонг кетди, энди қайтмайди, — деди базўр.\n— Қаерга кетади, мен ҳам борай? — дедим ўжарлик қилиб.\n— Номи йўқ қишлоққа кетди, боламм-м-м, — дея бувим бирдан уввос солиб йиғлаб юборди. Худди шу гап билан ичидаги бор ғам-алами отилиб чиққандек бўлди, назаримда.\nЕр депсиниб, йиғлай бошладим. Наҳотки, энди бобомни кўра олмайман?! Илк бора ўлимнинг совуқ хабаридан гарангсиб қолдим. Томоғим хиппа бўғилди, тобутни олиб чиқишаётганида бор овозим билан йиғлаб, жон ҳолатда дадамнинг оёғига ёпишдим. Бошимдан рўмолим сирғалиб, ерга тушди. Кимдир билагимдан тортиб, куч билан олиб кирди. Кимлигини билмадим-у, бироқ жуда қўрс, хўппасемиз хотин уришиб берди. Қаттиқ қўрққаним учунми, бошқа йиғлай олмадим.\nЭртаси куни шаҳарлик аммам дадамнинг қўлига бир чамадон пул тутқазди. Энди билсам, бобожоним тириклик чоғида ўлимидан сўнг маъракаларимга ишлатасизлар, деб пул йиғиб, аммамга берар экан.\n17:13, 27.12.2018 ✔216\n17:28, 13.12.2018 ✔230\n17:27, 13.12.2018 ✔230\n✔ 216  17:13, 27.12.2018\n✔ 230  17:28, 13.12.2018\n✔ 230  17:27, 13.12.2018\n✔ 260  16:04, 29.11.2018\n✔ 268  13:02, 16.11.2018


Муаммоларга муносиб ечим топилди - Фуқароларнинг ўзини ўзи бошқариш органлари фаолиятини мувофиқлаштириш бўйича Республика кенгаши\nМуаммоларга муносиб ечим топилди\nДавлатимиз раҳбарининг 2017 йил 8 августдаги «ҳудудларнинг жадал ижтимоий-иқтисодий ривожланишини таъминлашга доир устувор чора-тадбирлар тўғрисида»ги қарорига кўра, мутасадди раҳбарларга туман, шаҳар, маҳаллалардаги ечимини кутаётган муаммоларни ҳал этиш бўйича ишларнинг самарадорлиги ва уйғунлигини таъминлаш юзасидан муайян вазифалар юклатилган эди.\nХўш, ўтган давр давомида масъуллар зиммасига юклатилган вазифалар ижроси бўйича қандай ишлар амалга оширилди? Ушбу саволга Тошкент вилояти Зангиота тумани секторлари ҳудудида амалга оширилаётган ишлар мисолида жавоб изладик.\nТумандаги иккинчи секторга бириктирилган «Эшонгузар», «Қатортол», «Назарбек» маҳаллаларини ижтимоий-иқтисодий ривожлантириш, аҳоли турмуш тарзи ва ижтимоий муҳофазасини яхшилаш, тадбиркорликни ривожлантириш ва ҳуқуқбузарликлар профилактикаси бўйича ишларни ташкил этишда жорий йилга мўлжалланган дастурлар ишлаб чиқилган. Шунингдек, фуқаролар аризалари билан тизимли ишлаш ва ҳудудлардаги вазият билан танишиш мақсадида Жамоатчилик назорати гуруҳи шакллантирилган.\nЖорий йилнинг ўтган даврида Жамоатчилик назорати гуруҳи аъзолари томонидан сектор ҳудудидаги хонадонлар уйма-уй юриб ўрганилди. Шунга кўра, 2 минг 200 дан ортиқ турли муаммо ва камчиликлар аниқланди. Улардан 1 минг 503 таси жойида ҳал этилиб, 711 таси тегишли ташкилотларга юборилди. Бундан ташқари, маҳаллалардаги 15 та ижтимоий объект, 590 км. ички йўллар «Йўл харитаси»га киритилди, 290 та хонадон эгаларини қийнаётган электр ва газ таъминоти билан боғлиқ муаммолар ҳал этилди.\n— Эҳтиёжманд оилаларга кўмак кўрсатиш — эътиборимиз марказида, — дейди Зангиота тумани Жамоатчилик назорати гуруҳи раҳбари Нодирбек Абдуллаев. — Чунончи, жорий йилнинг ўтган даври мобайнида 21 нафар жисмоний имконияти чекланган фуқарога ногиронлик аравачалари, 16 нафарига дори-дармонлар, 13 нафарига моддий ёрдам кўрсатилди. Ҳудудда ишбилармонлар сафини кенгайтириш мақсадида 36 нафар ишсиз кишига тадбиркорлик билан шуғулланиши учун имтиёзли кредит олишида кўмаклашилди. «Нурафшон», «Далигузар», «Иқбол», «Назарбек», «Эшонгузар», «Қатортол» йиғинларига 1 минг 743 та тунги ёриткич ўрнатилди.\n«Далигузар» маҳалласи Софдил кўчасида совуқ кунлар бошланиши билан газ босими пасайиб кетар, бу эса аҳолининг ҳақли эътирозларига сабаб бўлаётган эди. Гуруҳ аъзолари ёрдамида ҳудуддаги 1 минг 35 та хонадоннинг 275 таси суюлтирилган газга мослаштирилди, 250 дона газ баллони тарқатилди.\nАйниқса, «Наврўз» маҳалла фуқаролар йиғинидаги қаровсиз болалар майдончаси таъмирлангани болажонларга бир олам қувонч улашди, ҳудудда маиший хизмат кўрсатиш шохобчалари ишга туширилиши билан 6 та янги иш ўрни яратилди.\nЖамоатчилик назорати гуруҳига «Дўстлик» маҳалласидаги ички йўлларни таъмирлаш ва катта йўлга светофор ўрнатиш бўйича қилинган мурожаат ҳам ижобий ечим топди.\n— Гуруҳ масъулларидан тадбиркорлигимни бошлаш учун ёрдам сўрадим, — дейди «Назарбек» маҳалласидан Ҳайитбой Жабборов. — Бизнес-лойиҳам билан танишиб чиққач, улар менга ёрдам беришди. Маҳалламиз гузарида чинни идишларга қайта ишлов бериш (зар чизиш) корхонасини ишга туширдик. Айни пайтда бу ерда 5 нафар хотин-қизнинг бандлиги таъминланган. Келгусида фаолиятимизни янада кенгайтириш ниятидамиз.\nБундан ташқари, Жамоатчилик назорати гуруҳи аъзолари ҳудудларда маънавий муҳит барқарорлигини таъминлашга алоҳида эътибор қаратишаётир. Бу борадаги саъй-ҳаракатлар натижасида ажрим остонасида турган 11 та оила яраштирилди, жиноят содир этишга мойиллиги бор 12 нафар фуқарога масъуллар бириктирилди.\nДарҳақиқат, бугун ҳудудларда фаолият юритаётган Жамоатчилик назорати гуруҳлари ташаббуси билан аҳоли турмушининг фаровонлашувига эришилмоқда, муаммоларга ўз вақтида ечим топилаётир.\nАвтор: кўрсатилмаган / Манба: Нигора Ўролова / Кўришлар: 153


Турмушдаги энг катта муаммолар — Dilkashradio.com\nАссалому алайкум қадрли опа-сингиллар. Мен Лола сизлар билан сухбатни бошлаганимдан мамнунман. Турмуш қуриш осон, аммо турмуш кечириш қийин. Гарчи турмушингиз муҳаббат асосига қурилган бўлса ҳам инсондаги баъзи камчиликлар турмушимизнинг осон кечмаслигини таъминлайди. Муқаддас Калом турмушда бўладиган қийинчиликларни ҳамма инсонларга ҳос деб айтади. Бугунги кун психологларининг фикрича ҳар бир инсон худди табиатдаги қор парчасидек. Қор парчалари бир-бирларини такрорламаганидек, инсонлар ҳам кўриниш, характер, шахсияти билан бир-бирини такрорламайди. Эр-хотин турмушида муаммолар келтирадиган гуноҳ эса ҳар бир кишига ҳос нарса. Бу ҳақида Муқаддас Калом шундай дейди: «Бошингизга оддий инсоний васвасадан бошқа васваса келмаган, Худо эса содиқдир. У кучингиздан ортиқ васвасага тушишингизга йўл қўймайди, лекин васваса билан бирга тоқат қилишингиз учун иложини ҳам беради.” Муқаддас Китобнинг бошқа бир жойида эса бундай оят бор: «Шунинг учун ҳар бир оғирликни, айниқса ҳадеб пойлаб турадиган гуноҳни бир четга улоқтириб ташлайлик…”\nТурмушдаги муаммолар, гуноҳнинг қайси бир тоифасига мойиллигимиз, ёки танамиз хоҳишларига қаршилик қилолмаслигимизнинг ҳаммаси инсонларда учрайдиган темпераментга, уларнинг ўтган ҳаётига, одатларига боғлиқ бўлади. Юқоридаги сабаблар туфайли Муқаддас Руҳда юролмаймиз. Мана шу нарсалар айнан турмуш билан боғлиқ. Гуноҳга қаршилик қилолмаслигимиз, Муқаддас Руҳда юролмаслигимиз эр-хотинни Худо истаганидай шод-хуррам ва бахтиёр яшашига тўсқинлик қилади. Ўша юқорида санаганимиз гуноҳга мойиллик, тана хоҳишига бўйсуниш, ҳар бир инсоннинг ўтмиши ва улардаги одатлар эр-хотин орасида салбий муносабатларга ва дилхираликларга олиб келади. Биз Муқаддас Руҳга тўлиш ҳақида жуда кўп эшитганмиз, шу ўринда бир савол туғилиши табиий. “Муқаддас Руҳга тўлган одам ўзгариб қоладими?”\nАгар киши Муқаддас Руҳга тўлса уни қандай биламиз? Муқаддас Руҳга тўлиш кишини юз кўринишини ўзгартириб ёки уни аввалгидан чиройли қилиб қўймайди. Муқаддас Руҳга тўлиш орқали киши ўзида сезмаган ички қобилиятларини кашф этади. Муқаддас Руҳ бу қобилиятларни ўзининг фойдаси учун ишлатади. Ундан ташқари кишини ички қулликдан озод қилади. Агар ҳар биримиз Муқаддас Руҳга тўлсак, бизнинг ҳис-туйғуларимизни шифолайди. Агар ўтмишда қандайдир воқеалар ҳис-туйғуларимизга ёмон таъсир кўрсатган бўлса, Муқаддас Руҳ бу ёмон таъсирни йўқотади. Бу эса ҳар куни яшашимизга катта ёрдам беради. Ахир ўйлаб кўринг, кун давомида ҳис-туйғуларимиз иштирок этмайдиган холат бормикан? Муқаддас Руҳга тўлган кишида Унинг самаралари ҳам кўринади. Бундай ҳолатда киши чин дилдан Худога мадҳиялар айтади, қалби шукроналикка тўлиб тошади. Бошқа ҳис-туйғуларга оид самаралар, шодлик, муҳаббат ва тинчлик ҳам кишида мужассам бўлади. Олимларнинг фикрича инсон ҳис-туйғуларининг маркази бу унинг юраги экан. Инсондаги ҳиссий нотартиблик киши организмининг жуда кўп қисмига таъсир кўрсатиши мумкин экан. Ҳиссий нотартиблик инсоннинг заифроқ аъзоларига биринчи бўлиб салбий таъсир кўрсатар экан. Докторларнинг фикрича 65 фоиздан 80 фоизгача бўлан ҳасталикларнинг ҳаммаси инсон ҳис туйғуларининг ёмонлашувидан келиб чиқар экан. Докторларнинг кабинетида инсон танасининг ички аъзоларини кўрган бўлсангиз керак. Хасад, рашк, жахл, нафрат, хавотир, айбдорлик ҳисси, қўрқув, афсус, ўз-ўзини оқлаш хоҳиши, асабийлашишлар кишида ошқозон-ичак ҳасталикларини, колитни, қон босими кўтарилишини, юрак муаммолари, инфарктлар, артеросклероз, буйрак ҳасталиги, бош оғриқлари, қанд касаллиги, артрит, бўқоқ ва касалликларининг келиб чиқишига сабаб бўлади. Азизлар келгуси сухбатларимизда оиламизга хавф соладиган муаммолар ҳақида кенгроқ суҳбатлашамиз.


Организмни зарарли модда ва токсинлардан тозалайдиган маҳсулотлар - Zamin.uz\nФото: Medical News Тоday\nЗамонавий турмуш ва овқатланиш тарзи сабаб инсон организмида кўплаб токсин ва шлаклар тўпланади, бу эса турли касалликлар пайдо бўлишига сабаб бўлади. Табиий йўл билан организмни тозалаш учун эса қуйидаги маҳсулотларни рационга киритиш тавсия қилинади.\nТабиий антисептик ҳисобланган саримсоқ пиёз турли зараркунанда бактерия ва вирусларни йўқ қилиш хусусиятига эга. Айниқса, ичакларни тозалаши билан жуда ҳам самарали ҳисобланади. Бундан ташқари, қон-томирларни ҳам тозалаб, иммунитетни мустаҳкамлайди. Шу боис ҳам ушбу маҳсулот аксари шифокор ва парҳезшунослар томонидан нафақат организмни шлаклардан тозалаш, балки иммунитетни яхшилаш учун ҳам тавсия қилинади.\nПиёзнинг исталган тури организмни шлаклардан тайёрлаш хусусиятига эга. У бактерия ва замбуруғларга таъсир кўрсатади, шу сабаб ҳам турли токсинларни йўқ қилади. Бундан ташқари, пиёз теридаги турли тошмалар, ҳуснбузарларга ҳам самарали таъсир кўрсатади.\nУшбу маҳсулот сувда эримайдиган токсинларни сувда эрийдиганга айлантиришга ёрдам беради. Бу эса токсинларни организмга таъсир қилмаган ҳолда йўқ бўлишига олиб келади. Шунингдек, лимоннинг бундай хусусияти жигар ва қонни ҳам токсинлардан тозаланишига кўмаклашади.\nОрганизмни токсинлардан тозаланишига биринчи навбатда жигар жавоб беради. Унинг ишдан чиқиши организмни заҳарланишига сабаб бўлади. Лавлаги истеъмоли эса жигарни токсинлардан тозалайди. Бунда унинг таркибидаги бетаин аҳамиятли саналади ва айнан у жигар фаолиятини меъёрлаштиради. Қолаверса, лавлаги организм ва саломатлик учун муҳим бўлган витаминларнинг кони ҳамдир.\nҲатто оз миқдордаги гормонлар дисбаланси ҳам организмни зарарлаб, токсинлар йўқ қилинишига таъсир кўрсатади. Гормонлар миқдорини меъёрда бўлиши учун эса карам истеъмол қилиш тавсия қилинади. Карамда кам учрайдиган U витамини (метионин) бўлади ва бошқа витаминлар синтезида иштирок этиб, яраларни битишига ҳисса қўшади. Метионин нафақат барра карамда, балки тузланганида ҳам бўлади.\nОлма ҳазм тракти жараёнига ижобий таъсир қилгани сабаб токсинлар ишлаб чиқарилишини камайтиради. Бунга эса пектинни ўз ичига олгани сабаб бўлади. Токсиндан ташқари, петин бошқа қўшимчалар ва холестеринни йўқ қилишга ёрдам беради. Катта миқдордаги пектин уй табиий йўл билан етиштирилган олмаларда бўлиши керак. «Замин» янгиликларини «Вконтакти»да кузатиб боринг\n8-10-2020, 23:10, Ҳаёт тарзи


Уммат муфассирлари: Шайх Муҳаммад Али Собуний – oliymahad.uz\nУммат муфассирлари: Шайх Муҳаммад Али Собуний\nШайх Муҳаммад Али ибн Шайх Жамил Собуний хазратлари 1930-мелодий сана Суриянинг илм ва уламолари билан машҳур бўлмиш шаҳри Ҳалабда, диндор, олим оиласида дунёга келдилар. Оталари ҳам Ҳалаб шаҳрининг буюк олимларидан эдилар.\nШайх хазратлари арабий илмлар, фароиз ва диний илмларни оталаридан таълим олдилар. Қуръони каримни эса мактабда ёд олишни бошлаб, санавий босқичда тўла ёд олиб битирдилар. Шайх жанобларини ақлларини танишлари биланоқ Суриянинг катта олимларидан сабоқ олиб, илмга муҳаббат руҳида улғайдилар.\nШу вақтдаги энг катта устозлардан дарс олдилар:\n1) Фазилатли шайх Муҳаммад Нажиб Сирож\n2) Фазилатли шайх Аҳмад аш-Шаммоъ\n3) Фазилатли шайх Муҳаммад Саъид Идлабий\n4) Фазилатли шайх Роғиб ат-Таббох\n5) Фазилатли шайх Муҳаммад Нажиб Хиёта (Қорилар шайхи)\nБулардан ташқари баъзи устозларнинг масжиди ва уйига ҳам қатнаб, дарс олардилар.\nШайх Муҳаммад Али Собуний жаноблари тартибли дарсни ҳукумат мактабларидан бошладилар. Бошланғич мактабнинг дипломини қўлга киритгач, “Эъдодийя” босқичига, ундан кейин тижоратга ихтисослашган “Санавийя” босқичига ўқишга кирдилар. Мазкур босқичда бир йил ўқигач, у ерда судхўрликка йўналтирилган банк муомалаларини ўргатгани учун у ерни тарк қилиб, шаръий санавийя босқичига ўтдилар. У Ҳалаб шаҳридаги Хусравийя номли ўқиш даргоҳи эди. У ер маориф вазирлигига қарашли бўлиб, дарслар икки томонлама ўргатилар эди. Яъни шаръий илмлар ва кавний (коинотга тааллуқли) илмлар эди. Шаръий моддалардан тафсир, ҳадис, фиқҳ, усул, фароиз ва бунга қўшимча ривишда химия, физика, алгебра, геометрия, тарих, география ва инглиз тиллари ҳам ўргатилар эди. 1949-йили мазкур шаръий санавий босқичини битирдилар.\nСанавий босқични аъло баҳога битирганларидан кейин Сурия вақф вазирлиги ўз ҳисобидан Қоҳирадаги Азҳари шариф университетига ўқишга жўнатди.\n1952-йили олий баҳолар билан шариат факултети дипломига эга бўлдилар.\n1954-йили мутахассислик ўқишини тамомлаб, Азҳари шарифнинг “Халқаро шаръий суд мутухассислиги” дипломини олий баҳолар билан қўлга киритдилар. Бу диплом ўша пайтлардаги энг олий диплом ҳисобланган. У ҳозирги пайтдаги докторлик дипломи билан баробар турган.\nМисрда ўқишни тамомлагач, ватанлари Сурияга қайтиб келдилар.\n1955 йилдан 1962 йилгача саккиз йил мобайнида, Ҳалабдаги санавий мактабида “Исломий маданият” моддасидан дарс бердилар.\nШайх Али Собуний Суриянинг таълим вазирлиги томонидан Саудия араб мамлакатига шартнома асосида Маккаи мукаррамадаги университетнинг тарбия, Исломий фанлар, шариат факултетига дарс бериш учун юборилди. Шайх жаноблари юборилганларга бошлиқ бўлиб бордилар. Ўша ерда 28 йилга яқин дарс бердилар. Бу узоқ муддатда қўлларидан университетнинг ҳозирдаги катта устозлари ҳам битириб чиқишди.\nБу кишидаги илмий баҳс ва таълиф этишга бўлган рағбатни кўрган “Уммул қуро” университети раҳбарлари баъзи Исломий қўлёзма китобларни тадқиқ этиш вазифасини юклади. Бутун дунёда якка бўлган, иккинчи нусхаси топилмайдиган ўта нодир қўлёзма, имом Абу Жаъфар Наҳҳос қаламига мансуб “Маъонил Қуръон” номли тафсирни мукаммал тарзда олти жузда тадқиқ қилдилар. У китоб Маккаи мукаррамадаги “Уммул қуро” университети номидан, мазкур университет қошидаги “Илмий баҳс маркази” ва “Исломий меросни тирилтириш” нашриётида чоп этилди.\nМударрислик вазифасидан кейин шайх Муҳаммад Али Собуний Бутун Ислом олами робитаси ташкилоти қошидаги «Қуръон ва суннатдаги илмий мўъжизалар” ҳайъатида маслаҳатчи вазифасида ишладилар. Таълиф ва илмий баҳсни бошлашдан олдин бир неча йил ана шу вазифада қолдилар.\nШайх Муҳаммад Али Собуний роҳимаҳуллоҳ бир қанча илмий асарлар соҳибидирлар.\nШаръий ва арабий илмларда бир қанча китоблар таълиф этганлар. Улар турк, инглиз, франсуз, малавий, ҳусавий ва бундан бошқа ислом оламидаги тилларга таржима қилинган. Ушбу китобларнинг баъзисини университетда дарс бериш мобайнида ва яна баъзисини дарсдан бўшаган пайтларида таълиф этдилар. Таълифдан ташқари яна бошқа фаолиятлари ҳам бордир.\nМасалан: Маккаи мукаррамадаги масжидул ҳаромда кунлик дарс ва мавсумий фатво. Шунингдек Жидда шаҳридаги масжидларнинг бирида ҳафтада бир марта тафсирдан дарс. Ушбу дарс саккиз йилдан бери давом этиб, тахминан Қуръонни учдан икки қисми тамомланди. У дарслар кассеталарга ёзиб борилмоқда. Бундан ташқари шайх жаноблари телевизорда намойиш этилиши учун Қуръонни мукаммал ҳолда тафсир қилганлар. У дарс 600 сериялик барнома бўлиб, икки йил мобайнида, яъни 1419-ҳижрий, 1999-мелодий йили охирига етди. Кейинчалик шайх Муҳаммад Али Собуний роҳимаҳуллоҳ маълум бир сабаблар билан Туркия давлатига кўчиб ўтдилар. Ва бу жойда ҳам ислом умматига хизмат қилдилар. Ўтган 2020-йил ислом уммати учун жуда катта йўқотиш йили бўлди. Кўплаб уммат уламолари бу фоний дунёдан боқий дунёга риҳлат қилдилар. Шайх уммат муфассирларидан бири Муҳаммад Али Собуний ҳазратлари ҳижрий 1442-йили шаъбон ойининг 6-куни (2021-йил 19-март) вафот қилдилар ва Туркия давлатига дафн қилиндилар. Меҳрибон Аллоҳ субҳанаҳу ва таоло шайх ҳазратларининг қилган хизматларини қабул қилсин. Расулуллоҳ саллоллоҳу алайҳи васалламнинг меросхўрларига Аллоҳнинг раҳмати бўлсин.\n4- курс талабаси Олимов Зуҳробиддин\n2271820cookie-checkУммат муфассирлари: Шайх Муҳаммад Али Собунийno\nОлдингиИлм учун 14000 кмлик сафарКейингиМўминнинг зулми\nМулла Али Қори раҳматуллоҳи алайҳ\n1200 йил аввал мусулмон олими томонидан ёзилган Давлат бюджети тўғрисидаги қонун\nСултонлар саройига шариат уруғини эккан Махдуми Аъзам\nМусо ал-Хоразмий ким бўлган?


ЎзА - Маданий меросимиз – маънавий бойлигимиз\nМаданий меросимиз – маънавий бойлигимиз\n05.09.2017 17:03 Чоп этиш версияси\nЯкка тартибдаги тадбиркор Дмитрий Инюшевни Сурхондарё вилоятида кўпчилик яхши билади. Мана, қарийб ўн йилдирки, у қадимги миллий либослар, кашта, гилам, зеб-зийнат ва зардўзлик буюмларини қайта тиклаш, кўҳна бу юртнинг ўзига хос урф-одат ва анъаналарини, этнографик бойликларини кенг тарғиб этишга муносиб ҳисса қўшиб келмоқда.\nГўзал қадриятларга бой Жарқўрғон туманида униб-ўсган Дмитрийни ҳали болалигидаёқ кўҳна бу юртнинг миллий либослари, нафис тақинчоқ ва бошқа ҳунармандлик буюмлари ўзига мафтун этган эди. Бу қизиқиш уни миллий урф-одатларни, ҳунармандлик анъаналарини пухта ўрганишга ундади. Мамлакатимизда ҳунармандлар меҳнати қадрланиб, улар фаолияти ҳар томонлама қўллаб-қувватланаётгани ёш Дмитрийнинг қизиқишларини қатъий мақсадга айлантирди. Чевар момолардан қадимий кийимларни бичиш, кашта тикиш, гилам тўқиш, турли зеб-зийнат ясаш сирларини ўрганди. Икки йил муқаддам “Сарманган” фольклор-этнографик гуруҳини ташкил этиб, 18 нафар истеъдодли йигит-қизни қадимги миллий либослар, ранг-баранг зеб-зийнат ва мусиқа асбоблари билан таъминлади. Турли тадбирларда гуруҳ намойиш этаётган дастурлар барчага манзур бўлмоқда.\n– Халқимизнинг бетакрор қадрият ва анъаналарини ўрганиш, тиклаш ва тарғиб этишни шу муқаддас юрт фарзанди сифатида ўзимнинг бурчим, деб биламан, – дейди Дмитрий Инюшев. – Айниқса, аёлларимизнинг бош кийимлари, эгнидаги либоси-ю, тақинчоқлари, йигитларнинг ўзига ярашиқли тўн ва дўппилари, нуронийларнинг яктак ва салласи табиат манзараларига уйғунлиги билан ҳар қандай кишида ҳавас уйғотади. Мен тайёрлаган дастлабки маҳсулотлар чакки чиқмаган. Харидорлар ҳам туманнинг ўзидан топила қолган. Маданият масканлари, таълим муассасалари, ҳатто аёлларнинг ўзи буюртма берган. Ишимиз йўлга тушиб олгач, маҳалланинг чевар хотин-қизларини таклиф этдим. Мамлакатимизда миллий ҳунармандлик ривожига алоҳида эътибор қаратилиб, кенг имтиёз ва имкониятлар берилмоқда. Бу бизни янада изланишга, кўпроқ ишлашга ундамоқда. Фольклор-этнографик гуруҳимиз репертуари санъат ихлосмандларига манзур бўлаётганидан хурсандмиз.\nМоҳир ҳунарманднинг ишлари турли танлов, фестиваль ва кўргазмаларда мухлису мутахассислар эътиборини тортиб, муносиб эътироф этилаётир. Хусусан, мустақиллигимизнинг 20 йиллигига бағишлаб вилоят хотин-қизлар қўмитаси ташкил этган “Миллий либослар” кўрик-танловида иккинчи ўринни эгаллади. Жорий йилда эса “Ташаббус” кўрик-танловининг вилоят босқичида “Йилнинг энг яхши ҳунарманди” йўналишида ғолибликка сазовор бўлди. Пойтахтимизда анъанавий ўтказиб келинаётган Тошкент Халқаро сайёҳлик ярмаркаси, “Мустақил юрт ҳунармандлари” кўргазма-савдоси, “Бойсун баҳори” фестивали каби нуфузли тадбирларда ҳам унинг изланиш ва истеъдодига юқори баҳо берилган. Айни пайтда туман ва вилоят миқёсида ўтказиладиган турли байрам тадбирларига Дмитрий ва унинг шогирдлари тайёрлаган қадимий услубдаги нафис либослар, дўппи, қуроқ, сўзана, зардевор, тақинчоқ ва бошқа буюмлар ўзгача кўрк бағишлаётир. Ҳунарманд ташкил этаётган кўргазмаларда фақат сурхон воҳасига хос аёллар зеб-зийнати – томақлов, урпия, гулбанд, лақайка каби ўндан ортиқ ноёб турлар билан яқиндан танишиш мумкин.\nҲунармандлик – юксак дид, меҳр ва сабр-тоқат талаб этадиган машаққатли касб. Инсон қалбини сабру қаноатга, ақл-заковатини нафис ҳаракатларга бўйсиндиради. Қадимги миллий либос ва сержило буюмларимизга хорижда ҳам алоҳида қизиқиш билан қаралишининг боиси шунда.\n– Бугунги Сурхондарё ҳудуди инсоният илк манзил тутган масканлардан бири. Бинобарин, бу ернинг ўзига хос бой маданий мероси, фольклори, этнографияси, тарихий обидаларини кенг тарғиб этиш орқали сайёҳлар оқимини кўпайтириш имконияти катта, дейди Дмитрий. – Масалан, яқинда Италия ва Туркиядан келган бир гуруҳ сайёҳлар зардўзлик буюмлари, жанда матосидан тикилган тўн, шунингдек, дўппи ва аёллар зеб-зийнатини ҳайрат ва қизиқиш билан томоша қилишди, сотиб олишди. Кўп ҳолларда хорижлик сайёҳлар буюмларнинг яратилиш жараёни билан танишиш истагини билидиришади. Биз буни бажонидил бажарамиз. Бироқ, барча хоҳловчиларга ҳам иш жараёнини тўлиқ намойиш этишга шароит етарли эмас. Шунинг учун Жарқўрғон минораси ёнида этнографик марказ ташкил этилса, айни муддао бўлур эди. Ушбу марказда турли маҳсулотлар савдосини йўлга қўйиш, қадимий буюм ва осори-атиқалар музейи ташкил этиш мумкин. Бу нафақат юртдошларимиз, балки дунёнинг турли минтақаларидан келадиган сайёҳларнинг миллий фольклор-этнографик санъатимиздан баҳраманд бўлиши билан бирга, маданий ҳордиқ чиқаришига ҳам имконият яратади. Миллий меъморчилик санъатимиз дурдоналаридан бўлган Жарқўрғон минораси атрофи ҳам янада кўркам ва серфайз гўшага айланади.


Ўзбек муҳожири: "Бу ер худди турмага ўхшайди"\nЧелябинскдаги хориж фуқароларини сақлаш маркази.\nОзодлик Россиянинг турли минтақаларида жойлашган Хориж фуқароларини вақтинчалик сақлаш махсус муассасалари (СУВСИГ)даги аҳвол билан таништиришни давом этади. Бир ойдан бери ўз депортациясини кутиб ётган 33 ёшли Алишер Челябинск изоляторидаги ички тартиб-қоида ҳақида сўзлаб берди.\n“Бу ер ҳудди турмадагидек!”\nРоссиянинг Челябинск шаҳридаги Хориж фуқароларини вақтинчалик сақлаш муассасасида сақланаётган бир гуруҳ ўзбекистонлик меҳнат муҳожирлари Озодликка изоляторда ўрнатилган тартиб турмадан фарқ қилмаслигини гапирди.\nЎзини Алишер деб таништирган йигит ватанига депортация қилинишини бир ойдан кўпроқ кутиб ўтирганини айтди:\n- Асосий муаммо – ҳужжатларимизнинг йўқлигида. Бизга айтишдики, ўзбекистонлик муҳожирларга ўртача 3 ойда жавоб келар экан. “Қачон сизларнинг давлатларингиз жўнатса шунда келади – энг узоғи билан 3 ойда келади. Лекин биз сизларни 6 ой ушлаб туришга ҳаққимиз бор – ундан ортиқ эмас”, деди. Мен 20 майдан бери ётибман. Бу ерда жами 81 киши, шулардан ярмиси – Ўзбекистондан, - дейди Алишер.\nМаълум бўлишича, Алишер сақланаётган хона 4 кишига мўлжалланган. Алишернинг айтишича, режим ўрнатилгани билан, унга ҳеч ким риоя қилмас экан.\n- Режим бўйича бизга кун тартибини берган. Эрталаб нечадан кечки нечагача, аммо унга амал қилинмайди. Мана бугун прогулкага чиқарилгани йўқ. Аслида кунига 2 соат тоза ҳавога чиқишимиз керак: тушликкача бир соат ва тушликдан кейин бир. Қолган кунлари 20 минутдан 30 минутгача чиқаради. Ташқарида қафасга, ҳамма тарафи ўралган клеткага чиқаради.\nОзиқ овқати: эрталаб каша беради, 30 грамм шакар ва развесной чой беради. Чой ҳам эрталабкисидан ортмайди. Яъни бир кунда бир стакан чой ичамиз. Обедга суюқ-қуюқ икки хил овқат беради. Бугун, масалан, солянкага ўхшаган берди, иккинчига – макарон ва котлет. Котлети эски гўштдан қилган экан – ташлавордик. Буларга айтсак, “Бизларга олиб келганини тарқатамиз”, деди, - дейди ўзбекистонлик меҳнат муҳожири.\n"Тўполон қилганлар бошқа, биз эса жавобгар!"\nМаҳбус йигит қамоқхонадаги яқинда кўтарилган маҳбуслар тўполони туфайли ички тартибга бўлган талаб кучайтирилди, “передачка”лар ҳам тўхтатиб қўйилди, дейди.\n“Энг ёмони – бизни ташқари билан боғлаб турадиган телефонларимиздан фойдаланишга рухсат йўқ”, дея давом этади у:\n- Фақат ғалаён бўлган куни ОМОН келди. Улар урган... Биномизда иккита қанот бор. Бир томонда бизлар – документини йўқотган ёки маъмурий жазо билан тушганлар, иккинчисида – зонадан келган ва депортация қилиниши керак бўлганлар. Турмадан фарқ қилмаймиз: ичкарида розеткалар йўқ, телефон зарядкасига бир кунда 15 минут бериши керак эди. 81 одамга 15 минутдан ўзингиз ҳисобланг. Начальник янги келган, қиламиз, дейди, иложи йўқ. Туалетдаги симга ўзим удлинитель олиб келиб, симига улаб қўйдим. Телефонларимизни эса бутунлай олиб қўйишган, - дейди суҳбатдош.\nМуассаса раҳбарияти маҳбусларга СУВСИГда ҳеч қандай телефон ёки бошқа воситаларни сақлашни тақиқловчи “бошлиқ имзолаган махсус ҳужжат”ни ҳам тақдим этгани маълум бўлди.\nОзодликка маълум бўлишича, шу ойнинг 6 куни Челябинск Хориж фуқароларини сақлаш марказида депортация қилинишини кутиб ётган бир гуруҳ ўзбекистонлик фуқаролар муассаса ходимига ташланиб, уни калтаклаган, бу тўполонга бошқа маҳбуслар қўшилган. Идора раҳбарияти 15 кишича асосан ўзбекистонликлар иштирок этган тўполонни бостиришга махсус ОМОН гуруҳини чақиртирган.\nТерговчиларга кўра, олдин судланган ўзбекистонликлардан бири ходимга ҳужум қилган ва ташқарига чиқиб, қочиб қолган.\n“Бироқ, 11 июнь куни махсус амалиёт натижасида оғир жиноятлар учун ўтириб чиққан қочоқ ҳибс этилди ва яна ортга қайтарилди”, деб хабар қилди Челябинск вилояти ФМС бошқармаси.\nИкки нафар Ўзбекистон фуқаросига нисбатан маҳаллий Тергов қўмитаси томонидан жиноий иш очилгани, ғалаённи бошлаганликда айбланаётганларга 5 йиллик қамоқ жазоси тайинланиши мумкинлиги маълум бўлди.\nАлишер нима сабабдан ўзбеклар бошқа давлат фуқароларига нисбатан депортация лагерларида узоқроқ вақт сақланиши сабабларини суриштириб билганини ҳам айтди:\n- Ўртача 3, баъзан 6 ойча қолиб кетяпмиз. Қирғизистон, Қозоғистон фуқароларига – 1 ойда келади ҳужжат. Бизга эса “Чунки ҳаммани жонига теккансизлар. ЕвразЭСга қўшилмагансизлар, сиёсатларинг Путин сиёсатига қарши”, деди таниш ФМС ходими, - дея тушунтирди яна қанча вақт депортация лагерида қолиши номаълумлигича қолаётганидан афсусланган 33 ёшли Алишер.\nОзодликнинг Челябинск изолятори раҳбариятига нима сабабдан депортация кутаётган хорижликларга телефондан фойдаланиш, ташқарига сайрга чиқиш ҳамда бошқа эркинликларга чек қўйилаётгани юзасидан қилган мурожаати ҳозирча жавобсиз қолмоқда.\nОзодлик Россиянинг турли минтақаларида жойлашган СУВСИГ - Хориж фуқароларини вақтинчалик сақлаш махсус муассасаларидаги вазиятни кузатиб боради.


ЕИ қрим татарлари мажлиси тақиқланганини танқид қилди\n17:16 / 27.04.2016\nЕвропа Иттифоқи қрим татарларининг миллий бирлашмаси Мажлис фаолияти тақиқланганига нисбатан кескин танқидий муносабатини билдирди. Deutsche Welle радиоси Европа ташқи сиёсат маҳкамасига таянган ҳолда шу ҳақда хабар қилмоқда.\n«Қрим олий кенгашининг қрим-татар халқининг ўз-ўзини бошқариш органи бўлган Мажлис фаолиятини "экстремистик ташкилот" талқини билан тақиқлаш борасидаги бугунги қарори қрим-татарлар ҳуқуқининг жиддий поймол этилишини англатади», — дейилади матбуот хизмати баёнотида.\nҲужжатда қайд этилишича, Россия ҳукуматининг бундай сиёсати Қрим яриморолидаги инсон ҳуқуқлари билан боғлиқ вазиятнинг янада кескинлашуви, хусусан камчиликни ташкил этувчи халқ вакилларини таъқиб қилишга олиб келади.\nБундан ташқари, Европа ташқи сиёсат маҳкамасининг фикрича, Қримда инсон ҳуқуқлари билан боғлиқ умумий ҳолатни шу соҳага оид халқаро меъёрларга ва ҳалқаро ҳуқуқнинг бошқа мажбуриятларига мослаштириш лозим.\nАввалроқ, Европа кенгаши бош котиби Торбьёрн Ягланд, қрим татарлари мажлиси фаолиятини тақиқлаш тўғрисидаги суд қарорини бекор қилишга чақирган эди.\n26 апрель куни Қрим олий суди Россияда қрим татарлари мажлиси фаолиятини тақиқлаган эди. Суд қарорига кўра, эндиликда Мажлис экстремистик бирлашма ҳисобланади.


Анвар Намозов. Бир оқшом (ҳикоя) — www.ziyouz.uz\nБош саҳифа Ўзбек насри онлайн антологиясиАнвар Намозов (1970)Анвар Намозов. Бир оқшом (ҳикоя)\nАнвар Намозов. Бир оқшом (ҳикоя)\nЧоп этилган 27.08.2015 МуаллифZiyouz.uz\nНогаҳонда эшик тақиллаб, эр-хотин бир-бирига қараб олишди. Ахир, ҳеч кимни кутмаганларидан кейин кўнгилга хавотир оралайди-да! Ижара ҳақи яқинда тўланган, участка нозири билан ҳам аллақачон келишиб қўйилган. Қишлоқдан ташриф буюрадиганлар келган, десанг, улар телефон орқали аввал огоҳлантириб қўйишарди.\nАксига олиб, бу эшикнинг кўзчаси йўқ. Аввалгиси ҳарна яхши эди: эр-хотин аввал мўралаб, нотаниш-бетайинлар бўлса, нафас олмай туришарди. Келган одам минғирлаб-минғирлаб орқасига қайтарди.\n– Очинг, нега қараб турибсиз? – деди Зоҳида, эшик яна тақиллагач.\nСаид хоҳлаб-хоҳламай эшик томон юрди. Кейин дадилланган ҳолда, ўзича кулган бўлди: “Нимадан қўрқаман, бировнинг олдида тилим қисиқ жойим борми?” Аммо барибир эшикни очишга юраги бетламай турди. Бу орада эшик тақилламай қўйгани боис у секин ташқарига қулоқ тутди.\n– Оббо, Зоҳида, очсанг-чи! – деган овози келди аёл кишининг. – Совқотиб кетдим.\nСаид Зоҳидага норози қараб қўйди-да, ортига қайтди.\n– Вой, Хосият-ку! – ёдига тушди Зоҳида кўнгли ёришиб. – Мактабдаги синфдошим. Бугун бораман, девди-я!.. Ҳозир, ҳози-и-и-р!\nЭшик очилиб, Хосият гуриллаб ичкарига кирди.\n– Бунча подъездларинг совуқ, – деди у Зоҳида билан кўришаркан. – Қалайсан? Яхшимисан? Эшикни очишинг ҳам қийин бўлди. Намунча!.. Тўхта, эринг уйдами?\n– Ҳа, уйда, ичкарида, – деб ётоққа имо қилди Зоҳида. Кейин кулди: – Нега анграйиб қолдинг? Ёки шу совуқда у кишини кўчага чиқариб юборайми? Киргин, пальтонгни менга бер.\n– Уйда бўлса, яхши, – деди қувноқ овозда Хосият. – Чиқариб юбориш шарт эмас. Танишамиз, гаплашамиз. Кўрай-чи, дугонам ишончли қўллардамикан?\nБу гапларни эшитган Саид ноилож ётоқдан чиқиб, Хосият билан кўришган бўлди. Хосият кўҳликкина экан. Қошларини эринмай терган, ингичка лабларини қимтиб туради.\nҲол-аҳвол сўрашдилар. Кейин меҳмонхонага киришди.\nЗоҳида дастурхон тузагунча Саид Хосият билан рўпарама-рўпара ўтирди.\n– Дугонамни илиб кетган сиз экансиз-да! – ҳазиломуз деди Хосият. – Қанча-қанча йигитларга чап бериб, сизга қолганда бўйин эгибди-да!\n– Ҳа, шунақа, – деб қўйди Саид.\n– Биз Зоҳида билан битта партада ўтирганмиз, – гапни илиб кетди Хосият. – Нуқул ундан кўчирардим. Яхши ўқирди-да! Энг аълочи бўлган. Шунинг учун ёнидан жилмасдим. Кўчираверардим-кўчираверардим, аммо барибир аблаҳ ўқитувчилар билишарди. Мен қўл кўтарсам, жеркиб беришарди. Айниқса, химиядан Аблаев бор эди. “Формулани сен ўзинг ечсанг, доскага чиқараман”, дерди.\n– Яхши эди раҳматли, – деди қўлида чой билан қайтиб кирган Зоҳида.\n– Э, яхши эмиш! Яхши бўлса, дарсга маст бўлиб келармиди!\nСаид ҳайрон бўлиб хотинига қаради.\n– Бир марта ичган, – Зоҳидадан олдин жавоб берди Хосият. – Бешта қизидан кейин ўғли туғилганди-да! Роса болажон эди. Қувониб кетиб, эрталабгача ювган… Директор ҳайдаб юборди. Хосият, дастурхонга қара, ол, еб ўтир.\nХосият эшик томонга аланглаб сўради:\n– Айтгандай, болаларинг қани?\nЗоҳида ҳам, Саид ҳам нима деярларини билмай қолишди. Иккаласи учун энг ёмон савол шу! Боя сўрашаётганида ҳам Хосият, “болалар яхшими?” деганида сездиришмаганди. Энди яна сўраб ўтирибди.\nХосият мулзам тортиб, аввал Зоҳидага, сўнг Саидга қаради.\n– Энди, – деди Зоҳида паст овозда.\n– Ҳа, ҳали ёшмиз, ўн гулимиздан бириям очилмаган, – деди Хосият уларни хижолатдан қутқариш учун. – Вой, ёшсизлар, демоқчи эдим. Менинг эса ўн гулимнинг ҳаммаси очилиб бўлган. Гапим тўғрими, Саид ака? – шундай деб Хосият кулиб юборди.\n– Йўғ-ей, унча… эмас, – деди Саид нима деярини билмай.\nХосият ҳам, Зоҳида ҳам кулиб юборишди.\nЯна бироз ўтиргач, Саид секин ўрнидан туриб, ётоққа кириб кетди. Дугоналар эса анчагача суҳбатлашиб ўтиришди…\nЭртаси куни Саид Хосият ҳақида эшитиб, бақрайиб қолди. Жаҳли ҳам чиқди.\n– Сен ҳали… ҳали оқпадар қизлар билан дугона бўлиб юрибсанми? – деб сўради.\n– Дугонам эмас, ўзи айтди-ку, битта партада ўтирганмиз, – ўзини оқлаган бўлди Зоҳида. – Анча вақт йўқолиб кетганди, энди пайдо бўлибди. Буларнинг оиласи ўшандаёқ кўчиб кетишганди.\n– Нега… нега отаси оқ қилган? – қизиқди Саид.\n– Бир йигит билан қочиб кетган. Анча вақт ўшаникида яшаган. Эҳе, неча йиллар бўлди бунга.\n– Энди шаҳарга келибдими? Сени қандай топибди?\nЗоҳида нима деярини билмади, чайналиб қолди. Саид эса, бир гап бордек, қошларини чимириб, ундан жавоб кутди. Диққат бўла бошлади.\n– Сен мендан сир яширадиган бўлдингми, тушунмадим?\n– Йўқ, нега яшираман? Кеча туғруқхонага борганди, мени кўриб қолди. Шу ерда ишлашимни эшитиб, қувониб кетди. Аввалига нима учун борганини айтмади…\n– Кейин… боламни олдирмоқчиман, деди. Кеча…\nСаид бир зум карахт бўлиб қолди. Қаршисида турган инсон хотиними ё бошқа аёлми, англай олмади. Кўзлари пир-пир уча бошлади.\n– Сен… сен ҳали шундай…\n– Тўхтанг, мен унинг гапини айтдим, холос.\n– Йўқ, сен ўзинг тирноққа зор бўла туриб, шундай ишлар билан шуғулланасанми ҳали? – Саид бу сўроқни шунчалик сокинлик билан бердики, Зоҳиданинг лаблари титраб кетди.\n– Мен бундай иш қилмайман, – деди у киприкларини пирпиратиб. – Болангни аборт қилдиргунча менга бер, дедим.\n– Алдама, – овозини баландлатди Саид.\n– Алдаганим йўқ, – астойдил гапирди Зоҳида. – Фақат… сизга қандай айтишни билмай тургандим.\nСаид асабийлашиб хонада у ёқдан-бу ёққа юра бошлади:\n– Мен сенга ўзи тушунолмаяпман. Отаси оқ қилган қизни бизникига таклиф қилсанг, тағин унинг туғилажак боласини асраб олмоқчи бўлсанг… Бошимизга урамизми?! Ким билади, қаердан орттирган уни. Шунча йил туғруқхонада ишлаб, битта чақалоқ тополмай, кунинг шунга қолдими? Ахир, сенга неча марта айтдим, ҳатто битта аёлга пул ҳам бергандик. Туққанидан кейин кўнмади, дединг. Меҳрибонлик уйига ҳам бордик, хўп, майли, бу бошқа масала… Мана энди оқпадар дугонангнинг найрангига учиб ўтирибсан. Нималар бўляпти, Зоҳида?\n– Агар сиз ўша пайтда бўлганингизда… – хўрсиниб қўйди Зоҳида. – Ўзимни тутиб туролмадим, ахир! “Боламни олдираман”, дейди-ю, менга ўхшаган болага зор аёл бу гапга чидаб туролармиди!\nХона бўйлаб юришдан тўхтаган Саид хотинига қараб қолди. У Зоҳидани тушунади, унинг дардини, ҳис-туйғуларини жуда яхши англайди. Неча йиллардан буён хотинига елкадош-ку! Аммо ҳозирги вазиятда… Аёл – аёл-да! Эртани ўйламайди. Эртага анови бетайин Хосият буларнинг бошига ташвиш келтирмайди, деб ким кафолат беради?!. Қолаверса, яна ўша гап: боланинг зуваласи қандай пишгани номаълум-ку! Номаҳрамдан қандай зурриёд дунёга келиши аён-ку!\nСаид хотинига шу ҳақда айтди.\n– Майли, ўша бола керак эмас ҳам дейлик, – деди Зоҳида босиқлик билан. – Кейин бир умр пушаймон бўлмаймизми? Ахир, Хосият аборт қилишини била туриб, индамай турсак, гуноҳга ботмаймизми?.. Болада нима айб?\nСаид бу гапларни эшитиб, ичи музлаб кетди. Ўйга ботди…\nЧироқни ўчириб ухлагани ётганларида ҳам у мижжа қоқмай ётарди. Алламаҳалда кўзи илинди.\nЭрталаб нонушта пайтида у ботиниб-ботинолмай хотинига яна шу ҳақда гап очди:\n– Кечаги гапларингни роса ўйлаб кўрдим, Зоҳида. Фақат битта масалани яхшилаб мулоҳаза қил: бу Хосиятинг шу ерда экан, кейин боласини пеш қилиб, бизга ҳаловат бермайди. Нима дейсан, тўғрими?\nЗоҳида жавоб ўйлаб тополмай, елкасини қисди.\n– Менга қара, ўзи эри бормикан?\n– Мен ҳам сўрадим, – жавоб берди Зоҳида. – Нуқул гапни айлантирди. Эри ҳақида ҳеч нима демади. Иккита қизи бор экан. Қариндошлар қишлоққа олиб кетишган, деди… Ишқилиб ўзига айтиб қўйманг.\n– Э, нима, мен у билан гурунглашармидим!.. Хўп, дастурхонга фотиҳа ўқийлик… Сен мен билан бирга кетасанми?\n– Альфия холадан хабар олайми, девдим. Зерикиб қолгандир. Айтгандай, бугун навбатчиман, эсингизда-я?\n– Ҳа-ҳа. Холанинг чой-нонига ҳам секин назар сол… Бўпти, мен кетдим.\nСаид ишга бора-боргунча нима қилиш мумкинлигини ўйлаб кетди. Унинг кўнгли аллақандай ғаш, Хосиятнинг боласини олдирмоқчи бўлгани, Зоҳиданинг ўша болани асраб олиш ҳақидаги таклифи Саиднинг хаёлини берк кўчага киритиб қўйган эди. Тўғри, Зоҳиданинг гапида жон бор, бироқ кейин ўша бола Саид билан Зоҳиданинг фарзандига айланади, бир умр ёнларида бўлади. Тайини йўқ зурриёд!\nИкки кун мобайнида Саид ана шу ўйлардан халос бўлолмади. Ҳамкасбларининг гапига ҳам тузук-қуруқ жавоб бермади. Аслида, жилла қурса, Маҳкамга кўнглини ёрмоқчи, маслаҳат олмоқчи эди. Ботинолмади. Зоҳидага ҳам ҳеч нима демади. Ҳаммасини вақт ҳукмига ташлади. Шу боис Хосият ҳақида ҳам хотинидан сўрамади, Зоҳида ҳам шу ўй-хаёлларда шекилли, лом-мим демасди.\nУчинчи куни ишдан қайтганида Альфия хола, Хосият ва Зоҳида суҳбатлашиб ўтиришганининг устидан чиқди. Саиднинг кайфияти бузилса-да, сездирмасликка ҳаракат қилди. Альфия хола уни роса алқаб гапирди.\n– Барака топгин, Саиджон. Умринг узоқ бўлсин. Хайрият, сизлар борсизлар. Неча марта касал бўлдим, неча ўлимдан қолдим. Билмадим, ҳолим нима кечарди… Ишларинг яхшими, болам? Савоб иш қиласизлар, қанчалаб касалларга даво берасизлар.\n– Раҳмат, яхши, – деди Саид. – Ишимиз шу-да, Альфия хола.\n– Даромад ҳам бўлаётгандир? – ҳиринглаб кулди Хосият.\nСаид индамади. Бир пиёла чой ичгач, уларни холи қолдирди. Хиёл ўтмай, ортидан Зоҳида чиқди.\n– Альфия хола нима дейди? – дея сўради шунчаки йўлига Саид.\n– Иккаласи роса тил топишиб олишди, Хосият ҳам роса қотиради-да, – деди Зоҳида.\n– Менга қара, ҳалиги гапни… Ҳеч ким билан маслаҳатлашмаймизми? Ҳар ҳолда, қари билганни пари билмайди, дейдилар.\n– Менга қолса, қишлоқдагилар билмагани маъқул, яна ўзингиз ҳал қилинг. Ваҳима қилиб юборишади-да!\n– Бунинг нима деяпти?\n– Бугун келди, боя. Гап очмаяпти. Менгаям сўраш ноқулай. Тилим бормаяпти.\n– Яхши… Бўпти, борақол, ноқулай бўлмасин…\nКўп ўтмай, Хосият Саид ва Зоҳидани ҳайрон қолдирди: у кўч-кўронини кўтариб келиб, Альфия холаникига жойлашибди.\n“Бечорагина экан, раҳмим келди, – дебди Альфия хола Зоҳидага. – Роса йиғлаб-сиқтади. Ҳеч кими йўқ етимман, деди. Ўзи ижарага қўядиган одатим йўқ, аммо, тўғриси, бу қизга ачиндим. Сизларни кўп гапирди, шундай экан, ишонмай бўларканми? Ҳарна, иссиқ-совуғимга қараб туради, қачонгача сизларни безовта қиламан. Болаларим тирик бўлса экан, тараллабедод яшасам”.\nСаиднинг ичидан зил кетди. У вақти келиб кампирнинг уйи ўзларига қолиши мумкинлиги ҳақида ҳам ўйлаган эди. Афтидан, Хосият ҳам шу ҳақда фараз қилиб кўрган. Аммо нима учун Альфия хола яхшилаб синаб кўрмай туриб, уни уйига қўйди экан? Пишиққина эди-ку кампир! Начора, зўрдан зўр, пишиқдан пишиқ чиқар экан.\n– Бу дугонанг ҳали кўп ташвиш келтирмаса эди, – деб қўйди Саид хомуш тортиб.\nХосиятнинг аслида қаерда ишлашини ҳам билиб бўлмайди. Баъзида кундузи ҳам “Зоҳида, шу ердамисан?” деб кириб келаверади. Альфия холанинг инжиқликлари ҳақида гапириб, нолигани-нолиган. Зоҳида бола ҳақида гап очган экан, “ахир, келишдик-ку, шу бола сизларники”, деб ўзининг қорнига шапатилаб қўйганмиш.\n– Ие, Саид ака, сиз ҳам ичасизми? – деб кулди Хосият бошқа куни қаҳ-қаҳ уриб.\nСаид бироз ширакайф бўлиб келган эди. Бош ирғаб қўйди. Назарида Хосият унга кўз қисиб қўйгандек, таманно қилгандек туюлиб кетди. Туюлдими ёки у ростдан ҳам шундай қилдими, онг-шуурига сиғдиролмади.\n– Вой, бу кампир роса чатоқ-да, – деб ўгирилди Хосият Зоҳидага. – Шунча алдаб сўрасам ҳам уйнинг ҳужжатларини кўрсатмаяпти. Мен шохида юрсам, у баргида юраркан. Эрта-индин ўладиган одам савоб иш қилиб кетса бўлмасмикан-а, тавба?!\nСаид кўз остидан хотинига қаради, Зоҳида эса Хосиятга билдирмай эрининг қўлини қисиб қўйди. Ўзингизни босинг, дегани эди бу.\n– Ичи тўла гап, – сўзида давом этди Хосият. – Болалигини эшитавериб-ку, қулоқ-чаккаларим оғриб кетди. Кейин тўйини тўрт соат гапиради. Урушда ўлган эри-ку, алоҳида мавзу. Гўё бу дунёда улардан бошқа севишганлар бўлмаган.\n– Альфия хола – яхши кампир, – деб қўйди Саид.\nХосият унга норози боқди-да, ўрнидан турди:\n– Хўп, энди мен бора қолай. Яхшилаб овқатлантирмасам, кўнгли оғрийди. Ахир, яхши кампирларга яхшилаб қараш керак, акс ҳолда уйидан ҳайдаб юборса, қаерга бораман?..\nКейинроқ Саид хотинидан Хосиятнинг Альфия холага васийликми, алламбало бўлиш учун ҳужжатлар тўғирлаб юрганини эшитди. Индамай қўл силтаб қўйди.\n– Яна битта хабар бор, – деди Зоҳида кулгичлари ўйнаб. – Айтайми?\n– Айт-да, – Саид ҳам кулимсиради.\n– Бир аёл чақалоғини ташлаб кетмоқчи. Ўзим кўрдим: қизалоқ экан. Бирам ширин, бирам ширин.\nСаид шошиб қолди. “Йўғ-ей”, – деди фақат. Ўша чақалоқни ўзи ҳам кўргиси келди. Худди ўзининг боласидек юраги ҳаприқди. “Энди Хосиятнинг боласини олмаймиз, хайрият”, – деди ичида. Бу гапни тилига чиқара олмади. Шунга қарамай, ҳушёр Зоҳида Саиднинг кўнглидагини ўқиган эди.\n– Агар ўша қизалоқни олсак, Хосиятга нима дейман? Бошим қотиб қолди.\n– Э, Хосият билан нима ишинг бор? Ғирт товламачи-ку у! Кўз очиб-юмгунча нақ бурнингнинг тагига келиб олди-я, айёр! Боласиям ўзига ўхшаган бўлади-да!\n– Нима бўлгандаям Хосиятга айтиб қўйганман-ку!\n– Менга қара, ҳар ҳолда туғруқхонангдаги ўша чақалоқ тайинли онадан туғилган бўлса керак?\n– Тўғри, аммо…\n– Юр, кетдик, – деди кутилмаганда Саид.\nЗоҳида савол аломати билан унга ҳайрон бўлиб тикилди.\n– Айланиб келамиз, Зоҳида.\nКеч тушган бўлса-да, эр-хотин роса сайр қилишди. Театр, кинодан кўра, ҳар иккисига ҳам кўча айланиш маъқул эди. Совуқдан жунжиккан Зоҳида талабалик давридаги каби Саидни маҳкам қўлтиқлаб олган эди.\n– Менга қаранг, ё бошқа ижара уй топамизми? – деди Зоҳида.\nСаид хотинидан бу таклифни кутмаган эди. Наҳотки азбаройи Хосиятни деб шу қарорга келган бўлса? Зоҳидага шу ҳақда айтди.\n– У топаман, деса, сени ишхонангдан ҳам топиб олаверади, – деди қўшимча қилиб. – Сениям безорингни чиқариб юборганга ўхшайди. Энди ундан қутулиш қийин, Зоҳида.\nЗоҳида бирданига юришдан тўхтади:\n– Аммо у боласини олдирадиган бўлса, гуноҳи менинг бўйнимда бўлади.\n– Қўйсанг-чи, нега бунча куйинаверасан? – дакки берди Саид. – Сен, яхшиси, ўша қизчани ўйла. Балки эртага ишхонангга борарман, менга кўрсатарсан уни.\n– Ҳали эмас, – деди Зоҳида. – Навбатчилигимда борарсиз, кечқурун ҳеч ким бўлмайди. Айримлар гап-сўз қилиб юрмасин. Аёлларни биласиз-ку!\nХосият ҳақида ҳам гаплашишди. “Бир сўкиб берсам, остонамиздан бошқа ҳатлаб ўтмас”, деди Саид. Зоҳида бош чайқади. Хосиятнинг анойи эмаслигини айтди. Саид жиддий ўйланиб қолди: ростдан ҳам мана шу Хосиятни деб кўчиб кетишадими? Ижарама-ижара юриш жонига теккан, ахир!\nЗоҳиданинг навбатчилиги куни Саид кечқурун бориб, қизалоқни кўрди. Ҳатто қўлларига олиб эркалади. Чақалоқдан қандайдир муаттар ҳид келаётгандек, боши айланиб кетди. У Зоҳидага қараб, баттар тўлқинланарди. “Болам, болажоним”, дерди Зоҳида қувончдан кўз ёшларини тия олмай. Аммо ҳалиям қизалоқнинг ойиси узил-кесил қарорга келмаётганмиш. Агар ҳозирдан шундай қилаётган бўлса, эртага бир-икки ой, борингки, беш-олти йил ўтиб, боласини сўраб келса, нима бўлади?\n– Тилхат олсак бўлди-да, тўғрими? – шундай деб Зоҳида нажот кўзи билан эрига қаради.\n– Билмасам, – деди Саиднинг руҳи тушиб.\nУ алламаҳалда ортига қайтди. Йўл бўйлаб негадир йиғлагиси келди. Шунча йиллардан буён боласи йўқлиги учунми, боз устига бола асраб олишда ҳам тўсиқлар учраётганиданми, ўзини омадсиз, чорасиз сезди. Фарзандлари йўқлиги учун ҳам бу эр-хотин кўпчиликка қўшилолмайди, бошқаларнинг олдида айбсиз айбдор – тиллари қисиқ. Юракларини ҳовучлаб туради: “Ишқилиб болаларни сўраб, мулзам қилишмасин”. Қачонгача? Қачонгача, ахир! Табибларга, шифо масканларига, таниқли врачларга ҳам боришди. Айб кимда – бирови эрда, дейди, иккинчиси хотинда, дейди.\nАжралиш ҳақида гап бўлиши мумкин эмас. Саид билан Зоҳида бир-бирларига шунчалик ўрганиб қолишганки, уларнинг руҳияти ҳам, вужуди ҳам жипслашиб кетган, гўё. Агар Саид Зоҳидани ташлаб кетса, Зоҳида бир ҳафтагина яшаши мумкиндек туюлади. Туюлади эмас, шундай бўлади ҳам. Саид бунга ишонади. Ўзи-чи? Ўзи ҳам шу! Аммо бу билан кимнинг ҳам иши бўларди!.. Одамларни сендан кўра, сенинг боланг, аниқроғи, сенинг болалик бўлганинг қизиқтиради. Боланг бўлса, сени тинч қўядилар, акс ҳолда гап-сўз учун сабаб, важ излайверадилар. Ўзларича ачинадилар, афсус чекадилар, ҳатто шундай қисматга дучор қилмаслиги учун ёқаларини ушлайдилар, шукр қиладилар.\n“Майли, бизнинг ҳам фарзандларимиз бўлар ”, – деди алам билан Саид ўзига ўзи.\nШу топда унинг ижара уйга қайтгиси келмасди. Зоҳиданинг олдида яна озроқ қолса бўларкан. Уни ҳам оғир хаёлларга ташлаб келди. Далда бериш керак эди аслида. Эр-хотин шунинг учун эр-хотин-да! Бири тушкунликка тушса, иккинчиси юпатмоғи керак, ёки аксинча. Бироқ ўзинг бир оғиз юпанчга муҳтож бўлиб турганингда бошқага қандай таскин бера оласан?\nМеҳрибонлик уйидан бола олмоқчи бўлганларида… Ўшанда муассаса раҳбарини учратганларида ҳаммаси яхши тугар эди – тадбирга кетган экан. Зоҳидани ҳамма болалар қуршаб олишган, у ўзини йўқотиб, барини бирма-бир қучоқлар, кўз ёшларини тия олмасди. “Ҳаммангизни олиб кетаман, ҳаммангизни”, дерди титраб. Кейин эса бирдан мазаси қочди. Зоҳидага руҳий сиқилиш мумкин эмас эди. Саид уни уйга олиб кетди. Зоҳида бир ҳафтача кўрпа-тўшак қилиб ётди. Кечаси-ю кундузи алаҳсираб чиқди. Ижара уйнинг эгаси ҳам қўрқиб кетганди ўшанда. “Олиб борманг унақа жойларга, кўрмаяпсизми, хотинингиз кўтаролмайди”, – деган эди Саидни уришиб.\nБир ҳафтадан кейин ҳам Зоҳиданинг боши оғриб юрди. Сал-пал ўзига келгач, “Борайлик”, – деди эрига. Саид у-буни баҳона қилиб, бошқа кунга қолдираверди. Бир куни эса чидай олмай, ўшқириб берди, “бормаймиз, бошқа жойдан топамиз”, – деди. Зоҳида етимхонани гапирмайдиган бўлди.\nҲа, Зоҳидани авайлаши шарт. Саид шу ҳақда ўйларкан, уйга киргач, унга қўнғироқ қилиш ҳақида ўйлади. Ишқилиб ухлаб қолмаган бўлсин. “Навбатчи ҳамшира Зоҳида Салимова унча-мунчага ухламайди”, – деди овоз чиқариб.\nУйга киргач, Саид эринибгина уст-бошини алмаштирди. Кейин хотинининг рақамини терди. Зоҳида дарҳол қўнғироққа жавоб берди. “Ухламадингизми ҳалиям?” – деб сўради. “Сени яхши кўраман”, – деди Саид. Зоҳида кулди. Хайрли тун тилади.\nСаид ўринга чўзилар-чўзилмас, эшик тақиллади. “Хосият, – деб ўйлади у дарҳол. – Унга нима керак?”\nИндамай ётаверди. Эшик яна тақиллади. “Зоҳида, оч, Альфия холанинг мазаси қочиб қолди”, – деган овози эшитилди Хосиятнинг.\nСаид сакраб ўрнидан туриб, эшикни очди. Ташқарида юпунгина ўранган Хосият турарди.\n– Нима бўлди? – деди Саид оёғига пойафзал иларкан.\n– Ҳозиргина ухлаб қолди, дори бердим. Хириллаб юборди, Саид ака. Бирорта тинчлантирувчи дорингиз йўқми? – Хосият таклифни кутмай, ўзини ичкарига урди. Саиднинг димоғига гуп этиб ароқ ҳиди урилди.\n– Кўрай-чи, бўлиши керак, – деди Саид, кейин даҳлиздан ичкарига кириб, дорилар қутисини кавлади. – Фақат бошоғриқ дори бор экан.\nХосият унинг ортидан кирди:\n– Бераверинг, бўлади. Бу бош нималарни кўрмаган. Ичим ёняпти, Саид ака. Боя кампир билан бирга овқатлангандик. Билмадим, бирор масаллиқ айниган эканми, кўнглим беҳузур бўляпти. Майлими, шу ерда беш дақиқа ўтириб, ўзимга келиб олсам?\nСаид нима деярини билмади.\n– Беринг дорини. Совуқ чой ҳам бор экан, – Хосият дорини оғзига ташлаб, банкадаги чойни кўтарди. Ўзига келгандек бўлди. – Зоҳида қани, ухлаяптими?\nСаид ётоқ томонга қаради-да, “ҳа” дегандек бош ирғади.\n– Тавба, мен нима ташвишдаман-у, у эса ухлаш билан овора, – Хосият оромкурсида ўтирганича бошини орқасига ташлади. Кўзларини юмган кўйи анчагача жим ўтирди, кейин эса кулди: – Нега алдайсиз, Саид ака, хотинингиз бугун навбатчи-ку! Шунчалик қўрқасизми Зоҳидадан?\nСаид қовоғини уйиб индамади.\n– Мен ухлашим керак, эртага ишга бораман, – деди кейин.\n– Ҳайдаб чиқаряпман, денг? Яхши. Зоҳида менга қанчалик ялинганини биласизми? Мен боламни олдирмоқчи эдим. Менга бер, деб илтимос қилди. Сиз эса бир илтифот кўрсатишни билмайсиз. Мендан хафа бўлманг, мен очиғини гапиришни яхши кўраман. Тўғри, салгина мастман, нима қилай, шунақаман-да! Анови кампир билан оз-оздан ичдик. Тўғри, мен сал кўпроқ ичдим. Кейин ухлаб қолибман. Турсам, аллақачон овқатини еб бўлибди очофат. Қисқаси, мен бир иш қилгандим-да, лекин бу ҳақда сизга айтмайман… Мана энди кампир ухлаб ётибди. Мен эса зерикиб кетдим… Зўрсиз-а, Саид ака, Зоҳида шу ерда эмиш! Кошки сизга алдаш ярашса! Сиз бир мулойим, қўй оғзидан чўп олмаган одамсиз. Ҳатто алдашни ҳам билмайсиз. Биттаси бор эди менда, худди сиздай. Биринчи оиласига қайтди… Вой, ичим ёниб кетяпти. Нима бўлди менга?..\n– Мастсиз, бора қолинг.\n– Саид ака, нима десангиз, денг, мен мана шу креслода ётаман, туришга мадорим йўқ.\n– Хосият, – асаби қайнаб деди Саид, унинг кўзлари ачишар, уйқуси келаётганди. – Яхши эмас.\n– Кетайми? – Хосият зўрға ўрнидан турди ва гандираклаб шартта Саидни қучоқлаб олди. – Агар ҳозир бақирсам, бутун қўни-қўшни йиғилади.\nСаиднинг унга бир мушт туширгиси келди. Ўзини зўрға босди. Хосиятнинг қўлларини бўйнидан олмоқчи эди, у баттар қучоқлади.\n– Менга нима бердингиз, Саид ака? – деди Хосият унинг нақ қулоқлари тагига шивирлаб. – Заҳар эмасми?.. Майли, сиз менга заҳар берсангиз ҳам розиман.\n– Бас қилинг, – дўқ урди Саид. – Бу уйни наҳсга ботирманг.\n– Саид ака, жоним, – Хосият шунчалик эҳтирос билан гапирдики, Саиднинг ҳислари жўш уриб кетди. У ҳеч нима гапиролмади. Худдики тили танглайига ёпишиб қолгандек эди. Хосиятни итариб ташлашга на куч, на-да… хоҳиш қолган эди унда. Кўзларини юмиб олди. Токи манови тавиядан қутилмагунча кўзларини очмасликка қарор қилди. “Нима бўлса бўлар”, – деди. Ана шунда… ана шунда оний лаҳзаларда кўз ўнгида аввал Зоҳида, сўнг икки соатча бурун қўлига олган чақалоқ намоён бўлди. Бу пайтда Хосият унинг сочларини силаб, ўпа бошлаган эди. Саид кўзларини очиб, уни ғайритабиий куч билан итариб юборди. Хосият орқаси билан тисарилиб бориб, оромкурсига ўтириб қолди. У Саидга шу қадар қаҳр билан қарадики, кўзларида совуқ ўт ялтираб кетди. Саид бу нигоҳга дош беролмай, кўзларини олиб қочди. У қўрқиб ҳам кетган эди. “Оқпадарларнинг кўзи шунақа бўларкан-да”, – деди ичида.\n– Яхши, сиз кетмасангиз, мен кетаман, – деди Саид овози титраб.\n– Қаёққа? – заҳарханда қилди Хосият. – Зоҳиданинг олдигами? Қўрқоқ! Малъун!\nСаид бошқа хонага ўтиб, тезда курткасини кийди ва даҳлизга чиқди.\n– Тўхтанг, Саид ака, менга ёрдам беринг, ичим ёняпти, – деди Хосият.\n– Менга деса, ўлмайсанми! – Саид шундай деб эшикни тарақлатиб ёпганча чиқиб кетди.\nУ катта кўчагача хотинининг ҳузурига боришни ўйлаб чиққан эди, кейин чўнтакларини пайпаслаб, ёнида пули йўқлиги ёдига тушди. Бошқа шимида қолиб кетибди. Телефониниям олмабди. Шунга қарамай, у йўловчи машина ўтишини кута бошлади. Аксига олиб, бирорта улов кўринмасди. “Хосият уйдаги бор пулни ўмариб кетса-я”, – деб ўйлади бирдан. Нима қилиш керак? Милицияга айтгани маъқулмикан? Қаерда ўзи мелисахона?..\nЙўлда машина кўринавермагач, Саид узоқ ўйлаб, изига қайтди. У совуқдан жунжикиб ҳам кетган эди. Ҳозир ичкарига киради-ю, Хосиятнинг ёқасидан олиб, эшикдан чиқариб юборади. Бақирса, бақираверсин. Бир амаллаб уни чиқариш керак, вассалом!\nСаид важоҳат билан уйга кирди. Даҳлиздан ичкарига ҳатлади-ю хонадаги оромкурсида Хосиятни бир аҳволда кўриб, капалаги учиб кетди. Хосиятнинг жағи қийшайган, қўллари шалвираб тушган, кўзлари ярим очиқ ҳолда эди. “Наҳотки, ўлган бўлса?!” – деб ўйлади Саид ранги оқариб. Кейин ботиниб-ботинмай, Хосиятни секин туртди. Хосиятнинг боши чап томонга оғиб тушди.\nСаид жойида ўтириб қолди. У айни дамда нима қилиш кераклигини сира-сира идрок қила олмасди. Хосиятга қарашга-ку, юраги бетламади. Ўйлаб-ўйлаб, Зоҳидага қўнғироқ қилмоқчи бўлди. Уни кўз олдига келтирди. Кейин шаштидан қайтди. Зоҳида Саиддан беш баттар қўрқиб кетади. Зоҳида Хосиятдан кўра унинг қорнидаги боласини ўйлаб, ич-этини ейди.\n“Хосиятни йўқотиш керак”, – деган қарорга келди Саид. Шундан сўнг бор журъатини йиғди-да, унинг жасадини судраб, эшиккача олиб борди. Даҳлизда қолдириб, аввал ташқарини қараб келди. Кейин судраб чиқарди ва Альфия холанинг эшиги олдида суяб, тезда ортига қайтди. Остонадан кира солиб, эшикни ёпиб қулфлади. Қалт-қалт титраганча ташқарига қулоқ тутиб турди. Подъездда ўлик сукунат ҳукмрон эди. Шундан сўнг ётоққа кириб, диванга чўзилди. Устига кўрпа тортди. Гарчанд уй иссиқ бўлса-да, Саид ҳануз қалтирарди. “Мени қамашади, – деб ўйларди у. – Зоҳидага нима бўлади? Зоҳида ким билан яшайди?..”\nСаид тонггача гоҳ эшик олдида ташқарига қулоқ тутди, гоҳ ётоққа қайтиб, ўзини ухлаганга солиб ётди. Эрта азонда, ниҳоят эшик тақиллагач, юраги қаттиқ ура кетди. Эшикни очишдан аввал ваннахонага кириб, юз-қўлини ювар экан, ойнага қараб, кўзлари қип-қизариб кетганини кўрди. Сўнг ҳаяжонини зўрға босиб, эшикни очди. Ташқарида милиция ходимлари, тиббий назоратчилар куймаланишарди. Хосиятнинг жасади ҳануз эшикка тиралганча ётарди. Саид ҳеч гапдан хабари йўқлигини айтар экан, ҳаяжони кучайди. Бахтига терговчилардан бири таниш чиқиб қолди.\n– Ҳа, дўхтир, худди ўлик кўрмагандек қўрқиб кетдингиз? – деди у.\n– Ахир… шундоқ эшигинг қаршисида ётгандан кейин… – деб минғирлади Саид.\n– Кампирга нима бўлган, ҳайронман, у – беҳуш. Оғзидан кўпик келган, – ҳайрон қолдирди терговчи. – Кечаси бақир-чақир бўлмадими, эшитмадингизми мабодо?\n– Эшигимизни роса тақиллатишди, очмадим, – деди Саид кўзларини олиб қочиб. – Кеча кеч келиб, ухлаб ётгандим. Бирорта маст-аласт деб ўйладим.\nТерговчи Хосиятнинг жасадига қараб, бош қашлаганча деди:\n– Буни танирдим, ахлоқ милициясида кўрганман… Мабодо кампир қўшмачилик қилмасмиди?\nСаид бош чайқади…\nАльфия холани ҳам, Хосиятнинг жасадини ҳам олиб кетишди. Саид хотини ишдан қайтгунча уйдан чиқиб кетишга ошиқди. Эшикни қулфлаб-қулфламай ишга югурди…\nМаҳкам уни кўриб, ҳайрон бўлди. Нима гаплигини сўради. Саид эса уни тинч қўйишини илтимос қилди. Кейин хонасида беморларни қабул қилар экан, телефонидан кўз узмади. Негадир Зоҳида қўнғироқ қилмади. Сабри чидамаган Саиднинг ўзи унга сим қоқди. Зоҳида ухлаётган экан, шекилли, телефон гўшагини анча кейин кўтарди. Саид унинг ҳеч нимадан хабари йўқлигини билиб, кўнгли сал таскин топди.\nТушдан кейин эса у жавоб олиб, уйга кетди. Барибир қўли ишга бормаяпти, нима қилади ўтириб? Кўз ўнгидан Хосиятнинг ярим очиқ кўзлари кетмасди. Ҳаммаси ҳақида Зоҳидага айтиб бермоқчи бўлар, кейин яна бу фикридан қайтарди. Барибир Зоҳида Саиднинг айби йўқлигини тушунармикан? Эҳтимол, уни хиёнат қилганликда айблар?!.\nЗоҳида эшикни очар экан, Саид унинг жиққа ёш кўзларини кўриб шалвираб қолди.\n– Тинчликми? – деди зўрға ичкарига кираркан.\n– Нималар бўлганини биласизми?.. – ўпкаси тўлиб турган Зоҳида ҳўнграб юборди. – Хосият… Хосият Альфия холанинг овқатига… маргимуш солган экан. Билмасдан ўзиям еган, шекилли, ўлиб қолибди. Альфия холани эса зўрға сақлаб қолишибди.\nАзбаройи асаббузарлик, уйқусизлик туфайли руҳи ва вужуди толиққан Саид бу хабардан хафа бўлишни ҳам, қувонишни ҳам билмай даҳлизда ўтириб қолди…\nХиёл ўтмай, эшик тақиллади…\n← Аввалги Аввалги Қозоқбой Йўлдош. Модернизм: илдиз, моҳият ва белгилар\nКейинги → Кейинги: Тил — руҳимиз таржимони (адабиётшунос олим Ваҳоб Раҳмонов билан мулоқот) (2014)


Эксперт: Коллекторлар – қўлида таёқ билан юрган зўравонлар эмас Ўзбекистон янгиликлари\nЭксперт: Коллекторлар – қўлида таёқ билан юрган зўравонлар эмас\n27 February 2020, 06:46\nЎзбекистон, Тошкент – Batafsil.uz ЯА. Яқинда "Юксалиш" умуммиллий ҳаракаит раиси Акмал Бурхонов хусусий ижрочилар институти ва хусусий ижро бюроларини яратиш тўғрисида фикр билдириб, уларнинг мамлакатда тузилиши ҳали эрта эканлигини айтиб ўтди. Бунга мисол сифатида Россия ва Қозоғистоннинг коллекторлик ташкилотлари томонидан қарзларни ундириш билан боғлиқ салбий тажрибани келтириб ўтди.\n"Ирбис" коллекторлик агентлигининг ижрочи директори Жавоҳир Усмонов таҳририятга мурожаат қилиб, Ўзбекистонда 2011 йилдан буён қонуний равишда коллекторлик агентликлари фаолият юритаётганлигини айтгани бизни ҳайрон қолдирди.\nШу билан бирга, унинг фикрича асосий хато шундаки, коллекторлик агентликлари ва хусусий суд ижрочилари фаолиятини аралаштириб юбормаслик лозим. Сўзининг исботи сифатида у компаниянинг барча рўйхатга олиш ҳужжатларини тақдим этди. Уларда "коллекторлик хизмати" асосий фаолият тури сифатида кўрсатилган.\nҲуқуқий нуқтаи назардан қараганда, коллекторлик агентликларнинг фаолияти қуйидагича намоён бўлади. "Чекланган ва қўшимча масъулиятли жамиятлар тўғрисида"ги Ўзбекистон Республикаси Қонунининг 5-моддасида бундай компаниялар қонун билан таъқиқланмаган ҳар қандай фаолият турларини амалга оширишлари мумкин. Қонунчилик билан белгиланадиган айрим фаолият турлари эса фақат лицензия асосида амалга оширилади.\nОлий Мажлиснинг 2001 йил 12 майдаги 222- ii-сонли қарорининг 1-иловасида лицензия талаб қилинадиган фаолият турлари рўйхати берилган бўлиб, унга мувофиқ коллекторлик фаолиятини олиб бориш учун лицензия олиш талаб этилмайди.\nЯъни, Ўзбекистонда коллекторлик фаолияти билан шуғулланиш таъқиқланмаган ва бунинг учун лицензия олишингиз шарт эмас.\nЖавоҳир Усмоновнинг сўзларига кўра, ҳозирда кўпчилик "хусусий ижрочилар" ва "коллекторлар" каби иккита атамани чалкаштириб юбормоқда.\n"Даставвал, Давлат дастурида хусусий мажбурий ижро бюроларини ташкил этиш таклиф қилинган. Шунга ўхшаш хусусий суд ижрочилари институти Қозоғистонда мавжуд бўлиб, улар фақат ижро ҳужжатлари асосида ишлайди. Коллекторлик агентликлари эса қарз пайдо бўлгунга қадар, қарз пайдо бўлганда ва суд орқали ундириш зарурияти пайдо бўлганда жараёнга қўшилишлари мумкин”, - деди Усмонов.\nБундан ташқари, агентлик директорининг сўзларига кўра, бошқа давлатларда шу каби ташкилотларнинг салбий тажрибаси ҳақидаги хабарлар эълон қилинганидан сўнг мижозлар агентлик томонидан кўрсатиладиган хизматларга, амалдаги мижозлар эса “Ирбис” фаолиятининг қонунийлигига шубҳа қилишни бошлашди.\n“Ўзга мамлакатларда коллекторлик компанияларнинг салбий тажрибасига оид қатор мақолалар чоп этилганидан кейин янги ва амалдаги мижозлар фаолиятимиз қонунийлигига шубҳа қилишмоқда. Улар Низомни тақдим этишни сўрашмоқда. Янги мижозлар билан эса ўзимизни гўёки сўровда ўтиргандек ҳис этяпмиз. Агарда, дейлик Россияда қандайдир коллекторлик агентлиги номақбул фаолият юритган бўлса, бу бошқа коллекторлик агентликларнинг фаолияти нотўғри эканлигини ифода этмайди. Бундан ташқари, улар ташкилотимизга раҳна солиб, хизматимиздан фойдаланмоқчи бўлган фуқароларни чалкаштирмоқда”, - дея таъкидлади суҳбатдошимиз.\nУнинг сўзларига кўра, аксарият одамларда мазкур соҳада ишлаётганлар ҳақида нотўғри тасаввур шаклланмоқда.\n“Айримлар коллектор деганда қўлида таёқ билан юрган, сочи олинган зўравонларни тушунишади. Аслида эса бундай эмас. Масалан, бизда қарзларни олдини олиш хизмати мавжуд бўлиб, мижозларимизга қарз олувчиларни таҳлил этиш ва кредит маҳсулотининг заиф томонларини аниқлашга кўмаклашамиз. Молиявий усуллар ва суғурта полислари ҳам мавжуд. Бу шунчаки қарздорлар ортидан югуриш ва қарзларни ундириш дегани эмас”, -деди Жавоҳир Усмонов.\nУнинг қўшимча қилишича, коллекторлик агентлиги ўз фаолиятини қонун доирасида амалга ошириб, бевосита давлат идоралари билан ишлайди.\n“Биз Мажбурий ижро бюроси ва судлар билан ишлаймиз, кўп ҳолатларда прокуратура ва ички ишлар идораларига мурожаат қиламиз, шикоятлар ёзамиз. Биз ривожланган давлатлардагидек, фақат келишув ва шартномалар асосида иш олиб борамиз. Биз қарзларни кўчма ундириш (hard – collection) билан шуғулланмаймиз. Шу учун қайси салбий таъсиримиз ҳақида гап кетаётганини мен тушунмаяпман”, – деди Усмонов.\nШу билан бирга, суҳбатдошимизнинг фикрича, коллекторлик агентликлари 20 аср ўрталаридан бошлаб ишламоқда ва бозорнинг узвий қисми ҳисобланади.\nСўзининг якунида у хусусий суд ижрочилари амалиётини жорий этиш учун аввалом бор, Мажбурий ижро бюроси фаолиятини яхшилаш зарурлигини таъкидлади.\n“Хусусий суд ижрочилари институтини тузишга ҳали эрта эканлигига қўшиламан. Бу учун МИБнинг тўғри ишлаши ва жамиятнинг янгиликка тайёр бўлиши талаб қилинади. Афсуски, МИБ ходимларига қилинаётган ҳужумлар фикримизни яққол исботламоқда. Албатта, бу борада тегишли ишлар амалга оширилмоқда. МИБ базаси бизга ҳам, мижозларимизга ҳам ижро мониторингини олиб бориш учун енгиллик яратмоқда. Бошқа томондан, биз агентлик сифатида хусусий суд ижрочиларининг фаолият юритишидан манфаатдормиз ҳамда тегишли қонун қабул қилинган тақдирда ўзимизда тегишли бўлинма очишга тайёрмиз”, - дея якунлади Жавоҳир Усмонов.


1. Саудиялик ишбилармон ҳинд Қирғизистон армияси генерали бўлди!\n3. Европа Трампга қарши оёққа турмоқда\n4. "Милан"да янги давр бошланмоқда\n5. Алишер Усмонов яна янги клуб сотиб олмоқда. "Навбаҳор" яна кутаркан бироз...\n“Алишер Усмонов яна янги клуб сотиб олмоқда” деган хабар дарров умид учқунлари ёқди қалбларда.\n6. Барча даврларнинг энг қудратли армиялари...\n7. Жарайсың миллиардер бауырлар! Дунё миллиардерлари рўйхатидан бешта қозоғистонлик жой олди!\n8. Хориждаги ўзбек миллиардерлари Ватан равнақига ҳисса қўшишни бошлашди. Бухоролик Искандар Маҳмудов $1,5 млрд.лик инвестиция киритмоқда\nИскандар Маҳмудов 1963 йилда Бухорода таваллуд топган бўлиб, 1984 йилда Тошкент Давлат университетининг шарқшунослик фаультети араб бўлимини тамомлаган. 2016 йил якунлари бўйича 4 миллиард доллар маблағи билан Россиянинг бадавлат инсонларирўйхатида 21-ўринни эгаллаб турибди.\n9. Футбол ва ўзбек миллиардерлари ёҳуд Ўзбекистон Олий лигаси Осиёда Алишер Усмонов, Искандар Маҳмудов, Фаттоҳ Шодиев, Алижон Ибрагимов ҳамда Аъзам Аслановлар билан биринчи бўлиши эҳтимоллари ҳақида\n10. Форс кўрфазидаги Ўзбекистон ороли кимга қарашли?\n11. Одил Аҳмедов: "Арсенал"га ўтмаганимдан ҳали ҳам афсусдаман...\nАрсен Венгернинг ўзи менинг “Арсенал” клубига ўтишимни истаганди...\n12. "Навбаҳор" яна кутадиган бўлди: Алишер Усмонов "Милан"га харидор!\n13. Шавкат Мирзиёев Араб Амирликларига боради. "Манчестер сити" хўжайини БАА Президентининг мактубини келтирди\nШавкат Мирзиёев Бирлашган Араб Амирликлари Бош вазири ўринбосари, Президент ишлари бўйича вазир Шайх Мансур бин Зойид Ал-Наҳённи қабул қилди.\n14. Пушкин таваллудига: "Олтин бешик авлодлари" романидан парча...(1-қисм)\nНаманган вилояти маданий мероси 01.11.2018 4513\nНаманган вилояти маданий мероси 17.10.2018 6074


Ҳайдовчилик гувоҳномасини 18 ёшдан ошган фуқаролар олиши мумкин. Имтиҳонга кириш учун автомактабда ўқиш талаб этилмайди.\nТест бўлиши режалаштирилган компьютерхонада мобил телефондан фойдаланганлар жиноий жавобгарликка тортилади.\nЁзма тестни корейс тилидан ташқари инглиз, хитой, француз, немис ва япон тилларида ҳам топшириш мумкин. Тест 40 та саволдан иборат. Ундан ўтиш учун 100дан камида 60 балл тўплаш керак.\nИнтернетда тегишли давлат идораси томонидан тайёрланган ва ҳайдовчилик гувоҳномаси олишни хоҳлаганлар учун 1000 та савол ва уларнинг жавобидан иборат «х вариант» мавжуд.


АҚШ иқлим бўйича келишувга қайтмоқда\nАҚШ 19 февралдан иқлим бўйича Париж келишувининг яна иштирокчисига айланади.\nАҚШ президенти Жо Байден сайловолди кампанияси давомида сайловларда ғалаба қозонса, биринчи амалга оширадиган ишларидан бири АҚШни иқлим бўйича келишувга қайтариш бўлишини бир неча маротаба айтган. Жумладан, у бу ҳақда собиқ президент Дональд Трамп билан теледебатларда ҳам айтиб ўтган.\nАҚШ Дональд Трамп президентлиги вақтида ушбу келишувдан чиқиб кетганди.\nБайден 20 январдаги инаугурациясидан кейиноқ АҚШнинг иқлим бўйича келишувга қўшилиши ҳақидаги фармонни имзолаган. АҚШнинг Париж келишувига қайтиши 30 кун вақт олди.\nАҚШнинг келишувга қайтиши куни БМТ бош котиби Антонио Гуттериш АҚШ президентининг иқлим масалалари бўйича махсус вакили Жон Керри билан онлайн-форматда суҳбат ўтказади.\nИссиқхона газларига қарши кураш масаласи АҚШдаги охирги кунларда кузатилаётган ёмон об-ҳаво сабабли янада долзарб кўриниш олди. Жорий ҳафтада АҚШнинг деярли ярим ҳудуди қор бўронлари ва совуқ ҳаво исканжасида қолди. Одатда иссиқ ҳаво ҳукм сурувчи Техасда бир неча кундан бери совуқ ҳарорат сақланиб қолмоқда, бу ерда электр симлари узилиши ва электр станцияларидаги муаммолар сабабли миллионга яқин одам электр энергиясиз қолган.\nАҚШнинг Париж келишувига қайтишига қарши чиқувчилар охирги 30 йил ичида кузатилаётган рекорд совуқ ҳарорат глобал исиш ҳақидаги назарияни инкор этишини айтмоқдалар. Бу орада БМТ бош котиби АҚШ ва дунёнинг бошқа давлатларида кузатилаётган об-ҳаво катаклизмлари айнан иссиқхона газларининг атроф-муҳитга чиқарилиши сабабли иқлим тизимининг мувозанатдан чиқиши оқибати ҳисобланишини таъкидлаб ўтган.


Жеки Чаннинг энг чиркин жиҳатлари » JIZZAXCITY.UZ - Жиззах ахборот портали\nЖиззах ахборот портали » Дунё » Жеки Чаннинг энг чиркин жиҳатлари\nЖеки Чаннинг энг чиркин жиҳатлари\nХитой ва Америка актёри Жеки Чан яқинда ўзидаги ҳали ҳеч кимга маълум бўлмаган чиркин жиҳатларни ошкор этди.\n— Мен ҳаётда яхши ота ва яхши эр бўла олмадим, — деди у. — Аммо ўғлим ва хотинимга нисбатан ўз мажбуриятларимни ҳамиша адо этиб келганман…\nҲозирги кунда 64 ёшни қаршилаган Жеки Чаннинг айтишича, ўтмишидаги энг чиркин жиҳатлардан бири хотинига хиёнатлари экан. У кўз очиб кўрган рафиқаси Жоан Линга фоҳишалар билан хиёнат қиларкан. Бундан ташқари, тез-тез актриса ҳамда собиқ «Осиё гўзали» Элейн билан ҳам тез-тез учрашиб тураркан.\nЎзини кечира олмайдиган ишларидан бири шу эканки, кунларнинг бирида хотини билан жанжаллашиб қолиб ҳали чақалоқ ҳисобланган ўғли Жейсини у хонадан бу хонага ирғитиб юборган экан.\nЯна ўтмишда аёлларни кўришга кўзи бўлмаган. Нуқул биринчи хотини у билан катта пул топаётгани учунгина яшарди деб ўйларкан ва шунинг учун олган гонорарларини ундан беркитиб юраркан. Яна бир ёмон ишларидан бири Элейн билан учрашиб юришини катта хато деб айтганди. Ваҳоланки, ўшанда Элейн ундан ҳомиладор бўлган. Бу ҳам майли. Биринчи муҳаббати билан бирга вақт ўтказишни жинидан ёмон кўраркан. Агар у уйда кутиб ўтирганини пайқаса, шу куни уйга қайтмас экан. Қизиқ, унда бировни севишнинг нима аҳамияти бор? Шу ҳам муҳаббатми?..\nЖеки Чан яқин-яқинларгача ичкиликни керагидан ўн баробар кўп истеъмол қиларди. Шунинг дастидан икки марта автомобилида автоҳалокатга учраб, ўлимлардан қолган. Мастликда дуч келган одамга қимматбаҳо совғалар ҳам улашиб юбораверган. Хуллас, ўзини идора эта олмаган.\nУнга энг алам қилган воқеа 19 ёшли қизи Этта У Чжолиннинг лесбиянлар никоҳига кириб, модель қизга уйланиб олиши бўлибди. У ҳануз қизини шу иши учун кечира олмас экан.\nБолаларимизга эътиборсиз бўлмайлик\nБуюк Хитой деворидаги «ҳикмат»


ЎзА - Ёш режиссёрларга фильм суратга олиш учун қарийб 7 миллиард сўм ажратилади\nЁш режиссёрларга фильм суратга олиш учун қарийб 7 миллиард сўм ажратилади\nЁш киноижодкорларни қўллаб-қувватлаш мақсадида фильм яратиш учун 7 миллиард сўмга яқин маблағ ажратилади ва 4 миллиард 750 миллион сўм инвестиция йўналтирилади. Бу ҳақда «Ўзбеккино» миллий агентлигининг баёнотида маълум қилинди.\n«Туб ўзгаришлар ёшлар студиясининг фаолиятига ҳам таъсир кўрсатди. «Ўзбеккино» қошида ҳомийлар маблағлари ҳисобига 150 ўринли ёшлар кинолабораторияси ташкил этилди. Ҳукумат томонидан асбоб-ускуна ва жиҳозлар хариди учун 671 миллион сўм маблағ ажратилди.\nФильмлар ва сериаллар ишлаб чиқариш учун Ёшлар ижодий-тажриба студиясига Ўзбекистон Республикаси Молия вазирлиги томонидан давлат бюджети ҳисобидан қўшимча 5 миллиард сўм маблағ ажратилди.\nТаъкидлаш керакки, кинолабораторияда ёш киноижодкорлар семинарлар, ўқув машғулотлари ўтказади, киномаҳсулотларни томоша қилади ва ўз меҳнат маҳсулларини яратади. 6 нафар ёш мутахассис тажриба орттириш учун «Мосфильм»га уч ойлик пуллик ўқишга жўнатилиши ҳам бунга яққол мисолдир.\n«Ўзбеккино» қошидаги Ёшлар студияси томонидан 2019 йилда умумий қиймати 1 миллиард 457 миллион сўмлик 13 та қисқа метражли фильм, 1 та бадиий фильм ва 5 та «Зумраша» киножурнали сони яратилган.\n2020 йилда 5 та бадиий фильм, 1 та сериал, 2 та қисқа метражли тарихий фильм, 1 та қисқа метражли фильм ва 2 та алманах, умумий ҳисобда 25 та қисқа метражли фильм, шу қаторда 16 сюжетли 4 та «Зумраша» киножурнали сонини яратиш учун давлат бюджети маблағларидан 6 млрд 718 млн сўм ажратилиши, шунингдек, қўшимча 4 млрд 750 млн сўм инвестиция жалб қилиниши кўзда тутилган. Кўп фильмлар «Ўзбеккино» МАнинг янги — «Дебют» лойиҳаси шартларига мувофиқ танлов асосида саралаб олинади», дейилади «Ўзбеккино» миллий агентлиги баёнотида.


ИнтерФУТБОЛ :: 2009 йил бош юлдузлари ҳозирги кунда (фотогалерея)\n2009 йил бош юлдузлари ҳозирги кунда (фотогалерея)\n«Янги Зидан», Виктория Бони йигити ва АПЛнинг энг қимматбаҳо футболчиси - 2009 йилги мавсум қаҳрамонлари. Мана, орадан нақ 10 йил ўтибди, улар ҳозир қаерда?\nЎша вақтдаги асосий футбол воқеликларини бирров эсласак, «Шахтёр» (Донецк) тарихда охирги марта ўтказилган УЕФА кубоги турнирида ғалаба қозонган, Лионель Месси илк бора «Олтин тўп» лауреатига айланган, «МЮ» эса Криштиану Роналду ёрдамида Англия чемпионатида қаторасига 3-марта ғалаба нашидасини сурганди.\nХўш, 2009 йилги мавсумнинг бошқа қаҳрамонларини ҳам эслайсизми? Табиийки, мухлислар қайсидир ўйинчи ёки жамоани тез-тез қўмсаб туришади. Ўйлаймизки, Sport24 сайтининг қуйидаги фотожамланмаси яқин ўтмишни кўп эслайдиганларга манзур келади.\nЗеро, бунда 2009 йил қаҳрамонлари мужассам: улар ўшанда қандай кўринишган ва ҳозир нима билан маш-ғуллар?\n2009 йил: Россия чемпионатининг энг яхши тўпурари ва кумуш медаль эгаси, «Спартак» (Москва) етакчиларидан бири, машҳур Виктория Бонининг йигити.\n2019 йил: «Ал-Шаржа» ҳужумчиси. Охирги йилларда алкоголь билан боғлиқ муаммоларга учраган бразилиялик БАА миллий чемпионатида яхшигина самарадорлик қайд этяпти: 13та ўйинда 15та гол.\nВладимир БИСТРОВ (Россия)\n2009 йил: Россия Премьер-лигаси тарихидаги энг можароли трансфер сабабчиси, чемпионатнинг бронза медали совриндори, «Зенит» етакчиларидан бири (мавсумда 10та гол урганди).\n2019 йил: ишсиз. Владимир яқинда тунги клубга киришда юзига тарсаки қабул қилди.\nАртём МИЛЕВСКИЙ (Украина)\n2009 йил: Украина чемпиони ва мамлакат суперкубоги эгаси, УЕФА кубоги ярим финалчиси. Артём Киев «Динамо»си сафида ЧЛда 6та гол урганди (турнирдаги 3-яхши кўрсаткич).\n2019 йил: «Динамо-Брест» ҳужумчиси. Беларусь чемпионатига қайтган ҳужумчи умуман гол уролмаяпти ва трансфер нархи нақ 55 баравар пасайди (11 млн. евродан 200 минг еврога).\n2009 йил: АПЛнинг энг яхши тўпурари, Англия кубоги ва суперкубоги соҳиби, «Челси»нинг етакчи ҳужумчиларидан бири.\n2019 йил: «Лилль» ёшлар жамоаси мураббийи. Николя янги соҳага ўз юртида сокингина қадам ташламоқда.\n2009 йил: АПЛ тарихидаги энг қимматбаҳо футболчи. «Манчестер Сити» унинг учун «Реал»га 43 млн. евро тўлаганди.\n2019 йил: Туркиянинг «Истанбул» клуби вакили. Робиньо бунга қадар «Сивасспор»да ўйнади ва янги жамоа сафига 2 млн. евро эвазига ўтди.\n2009 йил: «Янги Зидан» - Франция чемпиони. «Бордо» шарафини ҳимоя қилган футболчи ҳаттоки, «Олтин тўп»га даъвогар бўлганди.\n2019 йил: «Дижон» аъзоси. Йоанн Лига 1 аутсайдери сафида захира ўриндиғини «иситиш» билан чекланмоқда.\n2009 йил: «Реал» ихтиёридаги асосий иқтидорлардан бири ва Голландия футболининг бош умиди.\n2019 йил: «Спарта» (Роттердам) ўйинчиси. Дренте бунга қадар 2 йилча футболдан четга чиқиб, хонандалик билан шуғулланди.\n2009 йил: Бразилиянинг энг яхши футболчиси, «Олтин тўп» совринига яққол даъвогар. Фабиано ўша мавсум «Севилья» сафида Испания чемпионати бронза медалига эга чиққан ва юлдузларга тўла «Милан» билан шартнома тузишга яқин келганди.\n2019 йил: ишсиз ва клубсиз. Фабиано ўтган йилнинг февраль ойидан буён ўйнамаётган бўлсада, фаолиятини ҳали якунлагани йўқ.\n2009 йил: Германия Бундеслигаси тўпурари ва энг яхши футболчиси. «Вольфсбург»нинг чемпион бўлишига катта ҳисса қўшган Графите ЧЛда ЦСКАга қарши учрашувда «хет-трик»ка эришиб, Игорь Акинфеевни роса ранжитганди.\n2019 йил: ишсиз. Графите футболчилик фаолиятига ўтган йили нуқта қўйди. У охирги мавсумда «Санта-Крус»ни Бразилия «С» сериясига тушиб кетишдан қутқаролмади.


«Сазанчик»да официантни пичоқлаб қўйишди — Sof.uz\n11.05 20:45 946 Жамият\n021 йил 6 май куни соат 20:30 ларда 32 ёшли М.Салим, 38 ёшли Х.Зафар ва 39 ёшли Х.Соҳиблар Навоий вилояти Кармана туманида жойлашган «Сазанчик» ресторанида спиртли ичимлик истеъмол қилишган. Сўнг уларга хизмат кўрсатаётган официант 26 ёшли Ҳ.Қосимжоннинг хизмати ёқмаётганлигини важ қилиб, уни ҳеч бир сабабсиз ҳақорат қилиб, дўппослашган. Жанжал вақтида М.Салим унинг қорин соҳасига пичоқ санчиб олган. Натижада Ҳ.Қосимжон шифохонага ётқизилган. Бу ҳақда Ўзбекистон Республикаси ИИВ ҳузуридаги Тергов департаменти хабар бермоқда.\nМазкур ҳолат юзасидан Кармана тумани ИИБ ҳузуридаги Тергов бўлими томонидан Ўзбекистон Республикаси Жиноят кодексининг 277-моддаси 2-қисми «б,в» бандлари (безорилик) билан жиноят иши қўзғатилиб, М.Салим, Х.Зафар ва Х.Соҳибларга нисбатан «қамоққа олиш» тарзидаги эҳтиёт чораси қўлланилган.\nКеча, 13:24 1118\nКеча, 17:38 672\nКеча, 21:51 39 Ўзбекистон\nКеча, 21:48 67 Иқтисод\nКеча, 21:42 173 Ўзбекистон\nКеча, 21:07 303 Ўзбекистон\nКеча, 20:11 377 Ўзбекистон\nКеча, 17:51 288 Ўзбекистон